open-index/open-wikipedia-markdown huggingface dataset:
കേരളസംസ്ഥാന ചലച്ചിത്രപുരസ്കാരം 2008

കേരള സർക്കാറിന്റെ 2008-ലെ സംസ്ഥാന ചലച്ചിത്ര അവാർഡുകൾ 2009 ജൂൺ 3-ന്‌ പ്രഖ്യാപിച്ചു. അടൂർ ഗോപാലകൃഷ്ണൻ സംവിധാനം ചെയ്‌ത ഒരു പെണ്ണും രണ്ടാണും മികച്ച ചലച്ചിത്രമായി തെരഞ്ഞെടുത്തു. അടൂർ തന്നെയാണ്‌ മികച്ച സംവിധായകനും തിരക്കഥാകൃത്തും.തലപ്പാവ് എന്ന ചിത്രത്തിലെ അഭിനയത്തിന്‌ ലാലിന്‌ മികച്ച നടനുള്ള അവാർഡും, വിലാപങ്ങൾക്കപ്പുറം എന്ന ചിത്രത്തിലെ അഭിനയത്തിന്‌ പ്രിയങ്കക്ക്‌ മികച്ച നടിക്കുള്ള അവാർഡും ലഭിച്ചു. ഏറ്റവും മികച്ച ഹാസ്യതാരത്തിനുള്ള പുരസ്കാരം ഏർപ്പെടുത്തിയത് 2008-ലാണ്‌. ആദ്യവർഷത്തെ അവാർഡ് ഇന്നത്തെ ചിന്താവിഷയം എന്ന ചിത്രത്തിലെ അഭിനയത്തിന്‌ മാമുക്കോയ നേടി.

27 ഫീച്ചർ ചിത്രങ്ങളും രണ്ടു ബാലചിത്രങ്ങളും രണ്ടു ഹ്രസ്വചിത്രങ്ങളും ഒരു ഡോക്കുമെന്ററിയുമാണ് അവാർഡിനായി മൽസര രംഗത്തുണ്ടായിരുന്നത്. സാംസ്കാരിക വകുപ്പു മന്ത്രി എം.എ. ബേബിയും അവാർഡ് കമ്മറ്റി ചെയർമാൻ ഗിരീഷ് കാസറവള്ളി,മറ്റു കമ്മറ്റി അംഗങ്ങൾ എന്നിവർ ചേർന്നാണ്‌ അവാർഡ് വിവരം പത്രസമ്മേളനത്തിലൂടെ അറിയിച്ചത്.അടൂർ ഗോപാലകൃഷ്ണന്റെ ഒരു പെണ്ണും രണ്ടാണും, ടിവി ചന്ദ്രന്റെ വിലാപങ്ങൾക്കപ്പുറം, ഭൂമി മലയാളം എന്നീ ചിത്രങ്ങളും രാജീവ് നാഥിന്റെ പകൽ നക്ഷത്രങ്ങൾ, രഞ്ജിത്തിന്റെ തിരക്കഥ, മധുപാലിന്റെ തലപ്പാവ് എന്നീ ചിത്രങ്ങളാണ് അവസാന റൗണ്ടിൽ എത്തിയത്.

കുട്ടികളുടെ മികച്ച ചിത്രം, ഡോക്യുമെന്ററി, ഷോട്ട് ഫിക്ഷൻ എന്നീ വിഭാഗങ്ങളിൽ ചലച്ചിത്ര അവാർഡ് ജൂറി അവാർഡുകൾ നൽകിയില്ല.

## ജെ.സി. ഡാനിയേൽ പുരസ്കാരം
*കെ. രവീന്ദ്രൻ നായർ

## ചലച്ചിത്രത്തിനു ലഭിച്ച പുരസ്കാരങ്ങൾ

## വ്യക്തിഗത പുരസ്കാരങ്ങൾ

## ചലച്ചിത്രസംബന്ധിയായ ഗ്രന്ഥങ്ങൾ

## അവലംബം


വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
ആണവോർജ്ജം

thumb|right| ആണവോർജ്ജം ഉത്പാദിപ്പിക്കുന്ന കേന്ദ്രം
അണുകേന്ദ്രങ്ങൾ വിഘടിയ്ക്കുമ്പോഴോ സംയോജിക്കുമ്പോഴോ സ്വതന്ത്രമാകുന്ന ഊർജ്ജത്തെയാണ് **ആണവോർജ്ജം** എന്നു പറയുന്നത്. ഈ ഊർജ്ജത്തെ സൌകര്യപ്രദമായ മറ്റ് ഊർജ്ജരൂപങ്ങളാക്കി മാറ്റാൻ സാധിക്കും. ഐൻസ്റ്റീനിന്റെ പ്രസിദ്ധമായ സമവാക്യത്തിന്, ΔE = Δm.c²  അനുസൃതമായാണ് ആണവോർജ്ജം ഉത്പാദിപ്പിക്കപ്പെടുന്നത്. ΔE എന്നത് പുറത്തുവരുന്ന ഊർജ്ജത്തേയും, Δm എന്നത് അണുവിഘടനം മൂലമോ ആണുസംയോജനം മൂലമോ കുറവു വരുന്ന ദ്രവ്യത്തേയും സൂചിപ്പിക്കുന്നു. c എന്നത് പ്രകാശപ്രവേഗമാണ്. ഫ്രഞ്ച് ശാസ്ത്രജ്ഞനായ ഹെൻ‌റി ബെക്വറൽ ആണ് ആണവോർജ്ജത്തെപ്പറ്റി ആദ്യമായി മനസ്സിലാക്കിയത്. 

ആണവോർജ്ജം ഇന്ന് സുപ്രധാനമായ ഒരു ഊർജ്ജ സ്രോതസ്സാണ്. ന്യൂക്ലിയാർ ഫിഷൻ (വിഘടനം) മുഖേനയാണ് ഇന്ന് സമാധാനാവശ്യങ്ങൾക്കായുള്ള ആണവോർജ്ജം ഉത്പാദിപ്പിക്കുന്നത്. ആണവോർജ്ജം യുദ്ധാവശ്യങ്ങൾക്കാണ് ആദ്യം ഉപയോഗിച്ചത്. ഹിരോഷിമയും നാഗസാക്കിയും ഈ ഊർജ്ജരൂപത്തിന്റെ നശീകരണശേഷി ലോകത്തെ ബോധ്യപ്പെടുത്തി. ഇന്ന് മിക്ക രാജ്യങ്ങളും നിയന്ത്രിതമായ അണുവിഘടനത്തിലൂടെ ഊർജ്ജം ഉത്പാദിപ്പിക്കുന്നു. ഇത്തരം ഊർജ്ജോത്പാദനപ്രക്രിയയും പൂർണ്ണമായും സുരക്ഷിതമല്ല. അണുപ്പിളർച്ചക്ക് ശേഷം സൃഷ്ടിക്കപ്പെടുന്ന മൂലകങ്ങൾ പലതും അത്യന്തം വികിരണശേഷി ഉള്ളതാണ്. ഇവ എങ്ങനെ സുരക്ഷിതമായി സൂക്ഷിക്കാമെന്നുള്ളതാണ് ആണവോർജ്ജോത്പാദനത്തിലെ ഒരു പ്രധാന സമസ്യ.

thumb | left |500px | ഓരോ ന്യൂക്ലിയോണുകൾക്കും ഉള്ള ബദ്ധോജ്ജവും മൂലകങ്ങളുടെ പിണ്ഡവും തമ്മിലുള്ള ബന്ധം കാണിക്കുന്ന ലേഖ. ബദ്ധോർജ്ജം കുറഞ്ഞവ അണുസംയോജനത്തിനും, ബദ്ധോർജ്ജം കൂടിയവ അണുവിഘടനത്തിനും ഉപയോഗിക്കുന്നു.  നിക്കലിനും ഇരുമ്പിനുമാണ് ഏറ്റവും കൂടുതൽ സ്ഥിരത യുറേനിയം,തോറിയം, ബെറിലിയം,സിർക്കോൺ,ഇൽമനൈറ്റ്, എന്നിവയാണ് ആണവോർജം ഉത്പാദിപ്പിക്കാനായി ഉപയോഗിക്കുന്ന ധാതുക്കൾ

## പുറത്തേക്കുള്ള കണ്ണികൾ

* അമേരിക്കൻ ന്യൂക്ലിയർ സൊസൈറ്റി 
* യുറാനിയം റിസോഴ്സ് ആൻഡ് എനർജി 

വർഗ്ഗം:അണുകേന്ദ്രഭൗതികം
വർഗ്ഗം:ഊർജ്ജം
വർഗ്ഗം:ഭൗതികശാസ്ത്രം
ഘർഷണം

right|thumb|250px | ഘർഷണം അനുഭവപ്പെടുന്നത് വസ്തുക്കൾക്കിടയിലെ സ്പർശന തലത്തിന് സമാന്തരമായാണ്.
പരസ്പരം സ്പർശിച്ചു നിൽക്കുന്ന രണ്ടു വസ്തുക്കൾ തമ്മിലുള്ള ആപേക്ഷിക ചലനത്തെ പ്രതിരോധിക്കുന്ന ബലമാണ് **ഘർഷണം** എന്ന് അറിയപ്പെടുന്നത്. വസ്തുക്കൾക്കിടയിലുള്ള സ്പർശനതലങ്ങൾക്കിടയിൽ സമാന്തരമായാണ് ഘർഷണം അനുഭവപ്പെടുന്നത്. സ്വയം ക്രമീകരിക്കുന്ന ഒരു ബലം കൂടിയാണ് ഘർഷണം. വൈദ്യുതകാന്തിക ബലമാണ് ഘർഷണത്തിന്റെ അടിസ്ഥാനം. ഘർഷണം മൂലം വസ്തുക്കളുടെ ഗതികോർജ്ജത്തിന്റെ ഒരു ഭാഗം താപോർജ്ജമായി മാറ്റപ്പെടുന്നു.


## ഘർഷണപരിധി, സ്ഥിതഘർഷണം, ഗതിഘർഷണം

വസ്തു ചലിക്കാൻ തുടങ്ങുമ്പോഴുള്ള പരമാവധി ഘർഷണത്തെ **ഘർഷണപരിധി** എന്നറിയപ്പെടുന്നു. ഘർഷണത്തെ സ്ഥിതഘർഷണം എന്നും ഗതിഘർഷണം എന്നും തരം തിരിക്കാം. വസ്തുക്കൾ തമ്മിൽ ആപേക്ഷിക ചലനം ഇല്ലാതിരിക്കുമ്പോഴുള്ള ഘർഷണമാണ് **സ്ഥിതഘർഷണം**. വസ്തുക്കൾ തമ്മിൽ ആപേക്ഷിക ചലനം ഉള്ളപ്പോൾ അനുഭവപ്പെടുന്ന ഘർഷണമാണ് **ഗതിഘർഷണം** എന്ന് അറിയപ്പെടുന്നത്. ഗതിഘർഷണം പരമാവധി സ്ഥിതഘർഷണത്തേക്കാൾ എല്ലായ്പ്പോഴും കുറവായിരിക്കും. 


## ഉരുളൽ ,  നിരങ്ങൽ

ഘർഷണത്തെ ഉരുളൽ ഘർഷണം എന്നും നിരങ്ങൽ ഘർഷണം എന്നും തരം തിരിക്കാവുന്നതാണ്. രണ്ടു വസ്തുക്കൾ പരസ്പരം ഉരുണ്ട് നീങ്ങുമ്പോൾ ഉണ്ടാകുന്ന ഘർഷണമാണ് ഉരുളൽ ഘർഷണം. വാഹനങ്ങളുടെ ചക്രവും പാതയും തമ്മിൽ ഉള്ള ഘർഷണം ഉരുളൽ ഘർഷണം ആണ്. രണ്ടു വസ്തുക്കൾ പരസ്പരം നിരങ്ങി നീങ്ങുമ്പോൾ അനുഭവപ്പെടുന്ന ഘർഷണമാണ് നിരങ്ങൾ ഘർഷണം. നിരങ്ങൾ ഘർഷണം എല്ലായ്പ്പോഴും ഉരുളൽ ഘർഷണത്തേക്കാൾ കൂടുതലായിരിക്കും.

## ദൂഷ്യങ്ങൾ
ഘർഷണം പലപ്പോഴും പല ദൂഷ്യങ്ങളും വരുത്തിവയ്ക്കാറുണ്ട്.

#യന്ത്രങ്ങളുടെ തേയ്മാനത്തിന് കാരണമാകുന്നു.
#ഊർജ്ജനഷ്ടം (യന്ത്രങ്ങളിൽ ഘർഷണം ഉണ്ടായാൽ അത് ഇന്ധനത്തിന്റെ പാഴ് ചെലവിന് ഇടയാക്കുന്നു). 
#വാഹനങ്ങളുടേയും മറ്റും ഊർജ്ജനഷ്ടത്തിന് വായുവുമായുള്ള ഘർഷണം കാരണമാകുന്നു

### ഘർഷണം കുറക്കാനുള്ള മാർഗ്ഗങ്ങൾ
#മിനുസപ്പെടുത്തൽ - ഘർഷണം ഉണ്ടാകുന്നത് ഉപരിതലങ്ങളുടെ പരുപരുപ്പായതിനാൽ സമ്പർക്ക ഉപരിതലങ്ങൾ വേണ്ടത്ര മിനുസപ്പെടുത്തി ഘർഷണം കുറക്കാം. എണ്ണ , ഗ്രീസ് മുതലായ സ്നേഹകങ്ങൾ മിനുസപ്പെടുത്തലിനുപയോഗിക്കാം.
#യന്ത്രങ്ങളിലെ ബെയറിംങുകളുടെ ഉപയോഗം.
#ധാരാരേഖിതമാക്കുക.

## ഘർഷണം കൊണ്ടുള്ള ഗുണങ്ങൾ
ഘർഷണമില്ലാതെ ജീവിക്കുക അസാധ്യം തന്നെ എന്നു പറയാം

#നമ്മെ നടക്കാൻ സഹായിക്കുന്നത് തറയും കാലും തമ്മിലുള്ള ഘർഷണ ബലമാണ്
#വാഹനങ്ങളും മറ്റും ബ്രേക്ക് ഉപയോഗിച്ച് നിർത്തണമെങ്കിൽ ഘർഷണം കൂടിയേ തീരൂ
#ഭിത്തിയിലും മറ്റും ആണി പോലുള്ള വസ്തുക്കൾ ഉറപ്പിച്ച് നിർത്താൻ സഹായിക്കുന്നതും ഘർഷണം തന്നെ
#ഉരസലിലൂടെ തീയുണ്ടാകാൻ സഹായിക്കുന്നതും ഘർഷണം തന്നെയാണ്
#ഉൽക്കകളിൽ നിന്നും മറ്റു ഭൂമിയെ ഒരു പരിധിവരെ സംരക്ഷിക്കാനും ഘർഷണം സഹായിക്കുന്നു. അന്തരീക്ഷവുമായുള്ള ഘർഷണത്തിൽ ഉൽക്കകൾ കത്തിപ്പോകുന്നതിനാൽ അവ ഭൂപ്രതലത്തിൽ എത്തുന്നില്ല

വർഗ്ഗം:ബലം
വർഗ്ഗം:ഉദാത്തഭൗതികം
വർഗ്ഗം:ഭൗതികശാസ്ത്രം
റിക്കി മാർട്ടിൻ

ലഘുചിത്രം

ഗ്രാമി അവാർഡ് ജേതാവായ പൃട്ടോറിക്കൻ ‍ പോപ് ഗായകനാണ്‌ **റിക്കി മാർട്ടിൻ** എന്ന **എൻറിക് മാർട്ടിൻ മൊറൈൽസ്** (ജനനം:1971 ഡിസംബർ 24) .മെനുഡൊ എന്ന സംഗീത ബാൻഡിലൂടെ പ്രശസ്തനായ റിക്കി 1991 ൽ സൊളോ ഗായകനായി ജനശ്രദ്ധ നേടാൻ തുടങ്ങി.മൂന്ന് ദശാബ്ദത്തോളമായുള്ള റിക്കി മാർട്ടിന്റെ  സംഗീത ജീവിതത്തിൽ 55 മില്ല്യൻ സംഗീത ആൽബങ്ങൾ വിറ്റഴിക്കപ്പെട്ടു.1998 ഫിഫ ലോകകപ്പിലെ ഔദ്യോഗിക ഗാനമായ  *ലാ കൊപ ഡെ ലാ വിഡ* എന്ന  മാർട്ടിൻ ആലപിച്ച ഗാനം വൻ ഹിറ്റാവുകയും അറുപ‌തോളം രാജ്യങ്ങളിൽ ഒന്നാം സ്ഥാനത്ത് എത്തിയ ഗാനമായി ചാർട്ട് ചെയ്യപ്പെടുകയും ചെയ്തു.

## ജീവിത രേഖ

മനഃശാസ്ത‌ജ്ഞനായ അച‌ഛൻ എൻറിക് മാർട്ടിൻ നെഗോറിയുടെയും അക്കൗണ്ടന്റായ അമ്മ നിരീദ മൊറൈൽസിന്റെ യും മകനായി പൃട്ടോറിക്കയിലെ ഹറ്റൊ റെ എന്ന സ്ഥലത്ത്  1971 ലാണ്‌  റിക്കി മാർട്ടിന്റെ ജനനം.മാർട്ടിന്‌  രണ്ട് വയസ്സാവുമ്പോൾ മതാപിതാക്കൾ പരസ്പരം പിരിഞു.

## സംഗീത ജീവിതം

ലാറ്റിൻ രാജ്യങ്ങളിലെ പോപ് ഗായകരിൽ പ്രഗല്ഭനായിട്ടാണ്‌ മാർട്ടിൻ അറിയപ്പെടുന്നത്.തെക്കേ അമേരിക്കയിലെ തന്റെ സമകാലികരായ ഗായകർക്ക് മാർട്ടിനാണ്‌ സംഗീത രംഗത്തേക്ക വഴിതുറന്നത് ത എന്ന് വിശ്വസിക്കപ്പെടുന്നു.സ്പാനിഷ്  രംഗത്ത് നിന്ന് 1999 ലാണ് ഇംഗ്ലീഷ് ആൽബങ്ങളുടെ മേഖലയിലേക്ക് മാർട്ടിൻ പ്രവേശിക്കുന്നത്.’ലിവിൻ ലാ വിഡ ലോക’ എന്ന ഗാനത്തിന്‌ ശേഷം അദ്ദേഹത്തിന്റെ മറ്റൊരു ഹിറ്റായിരുന്നു.*ഷി ഈസ് ആൾ ഐ എവർ ഹാഡ്* എന്ന ഗാനം.1999 ലെ ഏറ്റവും വിറ്റഴിക്കപ്പെട്ട ആൽബമായിരുന്നു ഇത്.ഇരുപത്തിരണ്ടോളം മില്ല്യൻ കോപ്പികൾ ഇതിന്റേത് മാത്രം ചെലവായി.2001 ൽ അദ്ദേഹം ഇറക്കിയ മറ്റൊരു സ്പാനിഷ് ആൽബമായ 'ലാ ഹിസ്‌റ്റോറിയ' വൻ വിജയമായിരുന്നു.2003 ലും 2005 ലും അദ്ദേഹം ആൽബങ്ങൾ ഇറക്കീട്ടുണ്ട്.
2006 ലെ വിൻ‌ടെർ ഒളിംബിക്സിന്റെ സമാപനചടങ്ങിലും  മാർട്ടിൻ സംഗീത പരിപാടി അവതരിപ്പിച്ചിരുന്നു.

## പുറത്തേക്കുള്ള കണ്ണികൾ

* Official website 
* Official Sony Music website 
* 

വർഗ്ഗം:പോപ്പ് ഗായകർ
വർഗ്ഗം:1971-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ഫ്രഞ്ച് ഓപ്പൺ

പാരീസിലെ റോളണ്ട് ഗാരോസ് സ്റ്റേഡിയത്തിൽ നടത്തുന്ന ടെന്നീസ് ടൂർണ്ണമെന്റാണ് **ഫ്രഞ്ച് ഓപ്പൺ** () .ഇന്ന് കളിമൺ കോർട്ട് ഉപയോഗിക്കുന്ന ഏക ഗ്രാൻ‌റ്സ്ലാം ടൂർണ്ണമെന്റാണ് ഇത്. മെയ്, ജൂൺ മാസങ്ങളിലെ ഏതെങ്കിലും രണ്ട് ആഴ്ചകളിലാണ് ഫ്രഞ്ച് ഓപ്പൺ നടത്തുന്നത്.

### നിലവിലെ ജേതാക്കൾ

വർഗ്ഗം:ടെന്നീസ് ടൂർണമെന്റുകൾ
വർഗ്ഗം:ഗ്രാന്റ്സ്ലാം ടെന്നീസ് ടൂർണമെന്റുകൾ
വർഗ്ഗം:ഫ്രഞ്ച് ഓപ്പൺ
ഓർത്തോമിക്സോവൈറസുകൾ

അസുഖകാരികളായ ഒരു തരം റൈബോ ന്യൂക്ലിക് അമ്ല വൈറസുകളെയാണ്‌ **ഓർത്തോമിക്സോ വൈറസുകൾ** എന്നു വിളിക്കുന്നത്. ഇംഗ്ലീഷ്:Orthomyxoviridae. ഇൻഫ്ലുവെൻസ എ, ഇൻഫ്ലുവെൻസ ബി, ഇൻഫ്ലുവെൻസ സി, ഈസാവൈറസുകൾ തൊഗോടോവൈറസുകൾ എന്നിങ്ങനെ അഞ്ചു ജനുസ്സുകൾ ഈ കുടുംബത്തിലുണ്ട്. ആദ്യത്തെ മൂന്നെണ്ണം മനുഷ്യൻ, പന്നി, പക്ഷികൾ എന്നീ ജീവികളിൽ രോഗമുണ്ടാക്കുന്നവയാണെങ്കിൽ ഈസാവൈറസുകൾ മത്സ്യത്തിലും തൊഗോട്ടൊവൈറസുകൾ കൊതുകുകളേയും കടൽപ്പേനുകളേയും ബാധിക്കുന്നു.
കെവിൻ കാർട്ടർ

1994 ലെ പുലിറ്റ്സർ പ്രൈസ് ജേതാവായ തെക്കേ ആഫ്രിക്കകാരനായ പത്രഛായാഗ്രഹകനാണ് **കെവിൻ കാർട്ടർ** (സെപ്റ്റംബർ 13, 1960 - ജൂലൈ 27, 1994). തെക്കൻ സുഡാനിൽ ഒരു പ്രദേശത്ത് വച്ച് എടുത്ത വിശന്നു വലഞ്ഞുവീഴുന്ന ഒരു കുട്ടിയുടെയും അതിനടുത്ത് വന്ന് നിൽക്കുന്ന കഴുകന്റെയും പടം നൽകി കാർട്ടർ ലോകത്തെ നടുക്കി. തനിക്കു രക്ഷപ്പെടുത്താൻ കഴി‍ഞ്ഞേക്കാമായിരുന്ന ആ കുഞ്ഞിന്റെ ഓർമ്മകൾ മൂലം വിഷാദരോഗത്തിനടിമപ്പെട്ട കെവിൻ തന്റെ 33 ആമത്തെ വയസ്സിൽ ആത്മഹത്യ ചെയ്തു.

## പുലിറ്റ്സർ പ്രൈസ് നേടിയ ചിത്രം

1993 ൽ തെക്കൻ സുഡാനിലെ അയോഡ് എന്ന സ്ഥലത്ത് ഭക്ഷണം തേടിവരുന്ന എല്ലും തോലുമായ ഒരു കൊച്ചു പെൺകുട്ടി മുന്നോട്ടു നീങ്ങാനാവാതെ മുട്ടുമടക്കി വീഴുന്നതും ഒപ്പം ഒരു കഴുകൻ പറന്നുവന്ന് കുട്ടിയുടെ അധികം അകലയെല്ലാതെ വന്നു നിൽക്കുന്നതുമായ ഒരു ചിത്രം കാർട്ടർ പകർത്തി. ഈ ചിത്രം ശരിയായി പകർത്താൻ ഏകദേശം ഇരുപത് മിനുട്ട്  തനിക്ക് കാത്തുനിൽക്കേണ്ടി വന്നു എന്ന് കാർട്ടർ പറഞ്ഞിട്ടുണ്ട്. ഈ ചിത്രം കാർട്ടർ വിൽക്കുകയും 1993 മാർച്ച് 26-ന്‌ ന്യുയോർക്ക് ടൈംസ് അത് പ്രസിദ്ധീകരിക്കുകയും ചെയ്തു. ഈ കുട്ടി രക്ഷപ്പെട്ടോ എന്നന്വേഷിച്ചുകൊണ്ട് ന്യൂയോർക്ക് ടൈംസിന്‌ അന്നേ ദിവസം നൂറുകണക്കിന് ഫോൺകോളുകൺ വരികയും ഒരു പ്രത്യേക പത്രക്കുറിപ്പിലൂടെ, പത്രം വായനക്കാരെ ഇങ്ങനെ അറിക്കുകയും ചെയ്തു: "കഴുകനിൽ നിന്ന് രക്ഷപ്പെടാനുള്ള ശേഷി ആ കുട്ടിക്കുണ്ടായിരുന്നു. പക്ഷേ ആ കുട്ടിക്ക് ഒടുവിൽ എന്തു സംഭവിച്ചു എന്നുള്ളത് അജ്ഞാതമാണ്‌". 

1994 ൽ ന്യൂയോർക്ക് ടൈംസിന്റെ പിക്‌ചർ എഡിറ്റർ, കെവിൻ കാർട്ടറെ വിളിച്ച് ചിത്രത്തിന് ഫോട്ടോ ഫീച്ചറിനുള്ള പുലിറ്റ്സർ പ്രൈസ് നേടിയ വിവരം അറിയിച്ചു.

## മരണം
താൻ ചിത്രത്തിൽ പകർത്തിയ കുട്ടിയെക്കുറിച്ചുള്ള വിവരങ്ങൾ പിന്നീട് അജ്ഞാതമായത് കാർട്ടറെ തളർത്തി. വിഷാദരോഗത്തിനടിമയായ അദ്ദേഹം 1994 ജൂലൈ 27 ന് തന്റെ മുപ്പത്തിമുന്നാം വയസ്സിൽ ആത്മഹത്യ ചെയ്യുകയായിരുന്നു.

## അവലംബം



വർഗ്ഗം:1960-ൽ ജനിച്ചവർ
വർഗ്ഗം: 1994-ൽ മരിച്ചവർ
വർഗ്ഗം:സെപ്റ്റംബർ 13-ന് ജനിച്ചവർ
വർഗ്ഗം:ജൂലൈ 27-ന് മരിച്ചവർ

വർഗ്ഗം:പുലിറ്റ്സർ പുരസ്കാര ജേതാക്കൾ
വർഗ്ഗം:ആത്മഹത്യ ചെയ്തവർ
വർഗ്ഗം:നിശ്ചലചിത്ര ഛായാഗ്രാഹകർ
ബിംഗ്‌

മൈക്രോസോഫ്റ്റിന്റെ ഉടമസ്ഥതയിലുള്ള ഒരു വെബ്ബു് സെർച്ച്‌ എഞ്ചിൻ ആണു് **ബിംഗ്‌** (Bing). വെബ്ബ് വിലാസം (http://www.bing.com/) *കുമോ* എന്നപേരിലായിരുന്നു മുൻപ്‌ ഇതിന്റെ പരീക്ഷണങ്ങൾ നടത്തിയിരുന്നത്‌. 3 ജൂൺ 2009 നാണു് ഈ സേർച്ചു് എഞ്ചിൻ ഔദ്യോഗികമായി പ്രവർത്തിക്കാൻ തുടങ്ങിയതു്. പ്രവർത്തനം തുടങ്ങി ഒരാഴ്ചക്കകം തന്നെ ആകെ ഉപയോഗിക്കുന്ന സെർച്ച് എഞ്ചിനുകളിൽ രണ്ടാം സ്ഥാനം ബിംഗ് കരസ്ഥമാക്കി . മുന്നിലുള്ള ഗൂഗിളിന്റേത് 87.62%-ഉം ബിംഗിന്റേത് 5.62%-ഉം ആണ്‌.

മൈക്രോസോഫ്റ്റിന്റെ തന്നെ ലൈവ്‌ സെർച്ചിന്റെയും (Live Search) എം‌എസ്‌എൻ സെർച്ചിന്റെയും പുതിയ അവതാരമാണ് ബിംഗ്. മൈക്രോസോഫ്റ്റ് ഇതിനെ ഒരു "ഡിസിഷൻ എഞ്ചിൻ" എന്നാണ്‌ വിളിക്കുന്നത്‌.

മൈക്രോസോഫ്റ്റ് സി.ഇ ഒ ആയ സ്റ്റീവ് ബാൾമെർ 2008 മേയ് 28 നു സാൻ ഡീഗോ യിൽ വച്ചു നടന്ന "ആൾ തിങ്സ് ഡിജിറ്റൽ" കോൺഫറൻസിൽ വച്ചാണു ബിംഗിന്റെ പ്രവർത്തനം തുടങ്ങാൻ പോകുന്നതിനെപ്പറ്റി ലോകത്തെ അറിയിച്ചത്. ബിങിന്റെ പ്രിവ്യു പതിപ്പ് 2009 ജൂൺ 1- നും യഥാർത്ഥ  പതിപ്പ് 2009 ജൂൺ 3 നും ഓൺലൈനിലെത്തി. സൂചികയായി ഏതെങ്കിലും പദം നൽകി തിരയുമ്പോൾ ആ പദവും അതിന്റെ നാനാർത്ഥങ്ങളും സമാന പദങ്ങളും അടിസ്ഥാനമാക്കി വളരെ വിപുലമായ ഫലമാണു സാധാരണ തിരച്ചിൽ യന്ത്രങ്ങളിൽ നിന്നും ലഭിക്കുക. ഇതിൽ നിന്നും വ്യത്യസ്തമായി ഉപയോക്താവ് എന്താണു ഉദ്ദേശിക്കുന്നതു എന്നു മനസ്സിലാക്കി അതിനനുസരിചുള്ള ഫലം നൽകുന്ന രീതിയാണു ബിംഗ് സ്വീകരിച്ചിരിക്കുന്നത്.

## പേരിനു പിന്നിൽ
'ബിംഗ്' എന്ന പേര് ഓർമ്മിക്കാൻ എളുപ്പമുള്ളതും ചെറുതും ലോകം മുഴുവൻ ഉപയോഗിക്കാൻ കഴിയുന്നതുമാണെന്നു മൈക്രോസൊഫ്ട് കണ്ടെത്തി. ഈ പേര് തീരുമാനം എടുക്കുന്ന സമയത്തും എന്തെങ്കിലും കണ്ടുപിടിക്കുന്ന സമയത്തും ഓർക്കുന്ന ഒരു പദവും ആണെന്നും മൈക്രോസൊഫ്ട് കണ്ടെത്തി. 'ബിംഗോ' എന്ന പേരും പരിഗണനയിൽ ഉണ്ടായിരുന്നു. Because it is not Google, Bing is not Google എന്നിവയുടെ സംക്ഷിപ്തരൂപമാണ് ബിംഗ് എന്നും പറയുന്നുണ്ടെങ്കിലും മൈക്രോസൊഫ്ട് ഇതുവരെ ഈ വാർത്ത അംഗീകരിച്ചിട്ടില്ല.

## ബിംഗിന്റെ പ്രത്യേകതകൾ
ബിംഗിന്റെ ചില പ്രത്യേകതകൾ താഴെ പറയുന്നവ ആണു്.

* ഏതെങ്കിലും സെർച്ച്‌ റിസൽട്ട്‌ ലിങ്കിന്റെ മുകളിൽമൗസ്‌ കൊണ്ടുവെക്കുമ്പോഴേ, വലതുവശത്തായി നെടുകെ ഒരു ലൈനും അതിന്റെ നടുക്ക്‌ ഒരു ചെറിയബട്ടനും കാണാം. മൗസ്‌ ആ ഭാഗത്തേക്ക്‌ നീക്കുമ്പോഴേക്കും ആ റിസൽട്ടിന്റെ ഒരു രത്നചുരുക്കം ഒരുപോപ്പ്‌-അപ്പ്‌ ആയി വലതുവശത്ത്‌ കാണാവുന്നതാണ്‌. 
* ചിത്രങ്ങൾ സെർച്ച്‌ ചെയ്താൽ കിട്ടുന്ന ഇമേജ്‌ തമ്പ്‌നെയിലിൽ മുകളിൽ മൗസ്‌ കൊണ്ടുവരുമ്പോൾ അത്‌ ഹൈലൈറ്റ്‌ ചെയ്യുകയും അതിന്റെലിങ്കുകളും മറ്റു വിവർങ്ങളും ഡിസ്പ്ലേ ചെയ്യുകയും ചെയ്യുന്നു.
* വീഡിയോ സെർച്ച്‌ ആണ്‌ ചെയ്യുന്നതെങ്കിൽ റിസൽട്ട്‌ തമ്പ്‌നെയിലിൽ മൗസ്‌കൊണ്ടുവരുമ്പോഴേക്കും ആ വീഡിയോ അതേ സൈസിൽ ശബ്ദത്തോടെ പ്ലേ ചെയ്തു തുടങ്ങും. അതിൽ ക്ലിക്ക്‌ ചെയ്താൽ അത്‌ തുറന്ന് വീഡിയോ പ്ലേ ചെയ്യും.
* ബിംഗിന്റെ പുറന്താളിലെ പശ്ചാത്തല ചിത്രങ്ങൾ ദിനം പ്രതി മാറി വരുന്നു.

## ഇതും കാണുക
* മൈക്രോസോഫ്റ്റ്
* സെർച്ച് എഞ്ചിൻ
* ഇന്റർനെറ്റ്

## അവലംബം

## പുറംകണ്ണികൾ

* Discover Bing
* Decision Engine
* Bing Community
* Bing Toolbox - for developers and webmasters.
* Bing Visual Search

വർഗ്ഗം:സെർച്ച് എഞ്ചിനുകൾ
വർഗ്ഗം:മൈക്രോസോഫ്റ്റ്
വർഗ്ഗം:ഇന്റർനെറ്റ് വിപണന കമ്പനികൾ
വർഗ്ഗം:വെബ് പോർട്ടലുകൾ
പന്നിമൂക്കൻ തവള

സഹ്യപർവ്വതനിരകളിൽ മാത്രം കാണപ്പെടുന്ന ഒരിനം തവളയാണ്‌  **പന്നിമൂക്കൻ തവള** അഥവാ **Purple Frog (Pig Nose Frog).** .  പാതാളത്തവള (പാതാൾ) എന്നും കുറവൻ എന്നും അറിയപ്പെടുന്ന, സൂഓഗ്ലോസ്സിഡായെ(Sooglossidae) കുടുംബത്തിൽപ്പെടുന്ന ഇവ ജീവിച്ചിരിക്കുന്ന ഫോസിൽ (Living fossil)  ആയി കണക്കാക്കപ്പെടുന്നു. മാവേലിത്തവള, മഹാബലിത്തവള എന്നീ പേരുകളിലും അറിയപ്പെടുന്ന പാതാളിന്റെ ബന്ധുക്കൾ മഡഗാസ്കറിലും സെഷെയ്ൽസ് ദ്വീപുകളിലുമാണ് ഉള്ളത്. 2003 ഒക്ടോബർ മാസത്തിൽ ട്രോപ്പികൽ ബൊട്ടാണിക്കൽ റിസച്ച് ഇൻസ്റ്റിറ്റ്യൂട്ടിലെ(പാലോട്, തിരുവനന്തപുരം) എസ്.ഡി. ബിജു, ബ്രസ്സൽസ് ഫ്രീ യൂണിവേർസിറ്റിയിലെ ഫ്രാങ്കി ബൊസ്സൂയിട്ട് എന്നിവർ  ഇടുക്കി ജില്ലയിലാണ്‌ ഇതിനെ കണ്ടെത്തിയത്. പിന്നീടു കോതമംഗലം, എരുമേലി, പാലക്കാട് സൈലന്റ് വാലി, തൃശൂരിലെ പട്ടിക്കാട്, തമിഴ്നാട്ടിൽ ആനമലയിലെ ശങ്കരൻകുടി തുടങ്ങിയ സ്ഥലങ്ങളിലും കണ്ടെത്തി. അടുത്ത കാലത്തായി 2012  ഡിസംബറിൽ തൃശൂരിൽ വെച്ചും കണ്ടെത്തി.പാതാളതവളയെ കേരളത്തിന്റെ ഔദ്യോഗിക തവള ആക്കി മാറ്റാൻ ഉഭയജ്ജീവി ഗവേഷകനായ സന്ദീപ് ദാസും സഹായികളുടെയും ശ്രമിച്ച് വരുന്നുണ്ട്.

ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്.

## പേരിനു പിന്നിൽ
സംസ്കൃത വാക്കായ *നാസിക*, ഗ്രീക്ക് പദമായ തവള എന്നർഥമുള്ള ബത്രക്കസ്, ഇവയെ കണ്ടുവരുന്ന  സഹ്യാദ്രി എന്നീ പദങ്ങളിൽനിന്നാണ്‌  നാസികാ ബത്രക്കസ് സഹ്യാദ്രിയെൻസിസ് എന്ന  ശാസ്ത്രീയനാമം നിർമ്മിച്ചത്. നേരത്തെ നാസികാബത്രക്കായെ കുടുംബത്തിലാണ്‌ ഇവയെ ഉൾപ്പെടുത്തിയിരുന്നതെങ്കിലും, പിന്നീട് ഇവ സെയ്‌ഷെൽസ് ദ്വീപുകളിൽ കണ്ടുവരുന്ന സൂഓഗ്ലോസ്സിഡായെ കുടുംബത്തിൽപ്പെടുന്നവയാണെന്ന് തിരിച്ചറിഞ്ഞു. 10 കോടിയോളം വർഷങ്ങൾക്കുമുൻപേ  ഇന്ത്യയും സെയ്‌ഷെൽസും ഗോണ്ട്വാന വൻകരയുടെ ഭാഗമായപ്പോൾ ഉരുത്തിരിഞ്ഞവയാണ്‌ ഈ തവളകളെന്ന് കരുതപ്പെടുന്നു. 

## വിവരണം
പ്രായപൂർത്തിയായാൽ ഇവയ്ക്ക് കടും പാടലവർണ്ണമായിരിക്കും. ഏകദേശം 7 സെന്റിമീറ്റർ വരെ നീളമുള്ള ഇവ മണ്ണിനടിയിലാണ്‌ ജീവിതത്തിന്റെ മുഖ്യഭാഗവും ചിലവഴിക്കുന്നത്,മണ്ണിനടിയിലുള്ള ചിതലുകളാണ്‌ മുഖ്യാഹാരം. എന്നാൽ മൺസൂൺ കാലത്ത് പ്രത്യുല്പാദനസമയത്ത്മാത്രം  രണ്ടാഴ്ചയോളം അവ പുറത്തേക്ക് വരുന്നു. പാതാള തവളയെ സംസ്ഥാനത്തിന്റെ ഔദ്യോഗിക തവളയാക്കാൻ ശ്രമം നടക്കുന്നുണ്ട്. സംസ്ഥാന വന്യജീവി സംരക്ഷണ ബോർഡ് ഇക്കാര്യത്തിൽ ഉടൻ തീരുമാനമെടുക്കും. ഈ കണ്ടെത്തലിനും മുൻപ് സുവോളജിക്കൽ സൊസൈറ്റി ഓഫ് ഇന്ത്യയിലെ ശാസ്ത്രജ്ഞൻമാർ ഇതിനെക്കുറിച്ചു പരാമർശം നടത്തിയിരുന്നു. തവളയുടെ വാൽമാക്രി ഘട്ടം കഴിഞ്ഞാൽ പാതാള തവള മണ്ണിനടിയിലേക്കു പോകും. പിന്നീട് വർഷത്തിൽ ഒരിക്കൽ മാത്രമാണ് പുറത്തേക്കു വരുന്നത്. അതുകൊണ്ട് ഇതിന് മാവേലിത്തവള എന്നൊരു പേരുകൂടിയുണ്ട്. ഈ പേരിൽ വേണം ഇതിനെ ഔദ്യോഗിക തവളയാക്കാനാണ് ശ്രമം.

## അവലംബം

## പുറത്തേക്കുള്ള കണ്ണികൾ

* Continental drift and the Sooglossidae 
*National Geographic
*Nature 425, 711 - 714 (16 October 2003) - Abstract:New frog family from India reveals an ancient biogeographical link with the Seychelles
*BBC News article
*Pictures
*

വർഗ്ഗം:ഇന്ത്യയിലെ തവളകൾ
വർഗ്ഗം:വംശനാശം നേരിടുന്ന ജീവികൾ
വർഗ്ഗം:കേരളത്തിലെ തവളകൾ
വർഗ്ഗം:സജീവ ഫോസിലുകൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
ഉളിയിൽ

കണ്ണൂർ ജില്ലയിൽ ഇരിട്ടിയ്ക്കും മട്ടന്നൂരിനും ഇടയിൽ സംസ്ഥാനപാതയിലുള്ള ഒരു ഗ്രാമമാണ് **ഉളിയിൽ**. (Uliyil). ഇവിടെ നിന്നും ഒരു വഴി തില്ലങ്കേരിയിലേക്ക് പോകുന്നുണ്ട്.ഉളിയിൽ എന്ന ഗ്രാമം വിദ്യാഭ്യാസ സാമൂഹിക സാംസ്കാരിക രംഗങ്ങളിൽ പ്രശോഭിച്ചു നിൽക്കുന്ന ഒരു മലയോര പ്രദേശമാണ്.ഒരു ഗവൺമെൻറ് മാപ്പിള യു.പി സ്കൂൾ ഇവിടെ പ്രവർത്തിച്ചു വരുന്നുണ്ട്. സാമൂഹിക വൈജ്ഞാനിക രംഗങ്ങളിൽ സ്തുത്യർഹമായ സേവനങ്ങൾ കാഴ്ച വെച്ച് മലയോര മേഖലയുടെ പ്രതീക്ഷയായി വളർന്ന ഉളിയിൽ സുന്നി മജ്ലിസ് ഇവിടെയാണ് സ്ഥിതി ചെയ്യുന്നത്.മുസ്ലിമീങ്ങളെ സംബന്ധിച്ചിടത്തോളം വളെരെ പവിത്രമായി കാണുന്ന ഖുത്വുബിയ്യത്തിൻറെ മുഖദ്ദിമ രചിച്ച കൊങ്ങണം വീട്ടിൽ ഇബ്രാഹീം കുട്ടി മുസ്ലിയാർ അന്ത്യ വിശ്രമം കൊള്ളുന്നതും ഉളിയിലാണ്. കേരളത്തിൽ ഇന്ത്യൻ യൂണിയൻ മുസ്ലിം ലീഗ് രൂപീകരിച്ച നേതാവും മലബാർ നിയമസഭ അഗമായ കോട്ടാൽ ഉപ്പി സാഹിബ് അന്ത്യവിശ്രമം കൊള്ളുന്നത് ഉളിയിൽ ആണ് . 700 വർഷം പഴക്കമുള്ള ഉളിയിൽ പഴയ ജുമാഅത്ത് പള്ളി സ്ഥിതിചെയ്യുന്നത് ഉളിയിൽ ആണ്. ഇപ്പോൾ പള്ളി പുതുക്കി പണിതിട്ടുണ്ട് . മുസ്ലിം നവോത്ഥാന പ്രസ്ഥാനമായ മുജാഹിദ് ജമാഅത്തെ ഇസ്ലാമി സംഘടനകൾക്ക് തുടക്കം കുറിച്ചതും ഉളിയിൽ നിന്നാണ്.. ശ്രീ മുച്ചിലോട്ട് ഭഗവതി ക്ഷേത്രം ഉളിയിൽ പാലത്തിനു സമീപം സ്ഥിതി ചെയ്യുന്നു.. 

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
പക്ഷിപ്പനി

പക്ഷികളെ ബാധിക്കുന്ന ഒരു വൈറസ് രോഗമാണ്‌. **പക്ഷിപ്പനി**. (ഇംഗ്ലീഷ്: Avian flu, Bird flu) പക്ഷികളിൽ വരുന്ന ഒരുതരം വൈറൽ പനിയാണിത്. ഏവിയൻ ഇൻഫ്‌ലുവൻസ വൈറസാണ് പനിക്ക് കാരണമാകുന്നത്. പെട്ടെന്ന് പടരുന്നതിനാൽ പക്ഷികൾ കൂട്ടത്തോടെ ചാകും. മനുഷ്യരിലേക്ക് രോഗം പടരാൻ സാധ്യതയുണ്ടെന്നുള്ളതാണ് പക്ഷിപ്പനിയുടെ പ്രത്യേകത. രോഗബാധിതരായ പക്ഷികളുമായി അടുത്ത സമ്പർക്കം പുലർത്തുന്ന മനുഷ്യർക്ക് പക്ഷിപ്പനി, കോഴി തൊഴിലാളികളെപ്പോലുള്ള അണുബാധകൾ ഉണ്ടാകാനുള്ള സാധ്യതയുണ്ട്. വൈറസ് ഒരു വ്യക്തിയുടെ കണ്ണിലോ മൂക്കിലോ വായിലോ കടക്കുമ്പോഴോ ശ്വസിക്കുമ്പോഴോ ഇത് സംഭവിക്കാം. പക്ഷികളിൽ നിന്നും മനുഷ്യനിലേക്ക് പടർന്നു പിടിക്കുന്ന ഈ രോഗം 2003 ൽ ഏഷ്യയാകെ ഭീതി വിതയ്ക്കുകയുണ്ടായി. മനുഷ്യനിലും പന്നിയിലും ജ്വരം ഉണ്ടാക്കുന്ന ഓർത്തോമിക്സോ വൈറസുകളിൽ ചിലത് ഘടനാവ്യത്യാസം വരുത്തി പക്ഷികളിലും ജീവിക്കാൻ കഴിവുനേടിയതാണ്‌ പക്ഷികളിലും ഈ അസുഖമുണ്ടാവാൻ കാരണം.പക്ഷി പനിക്ക് കാരണമായ വൈറസ് ആണ് H5N1(Highly pathogenic avian influenza virus A)- 

## കേരളത്തിൽ
2014 നവംബറിൽ കേരളത്തിലെ ഒന്നിലധികം ജില്ലകളിൽ പക്ഷിപനി പടർന്നുപിടിച്ചിരുന്നു.ആലപ്പുഴ, ഇടുക്കി പാലക്കാട് തൃശ്ശൂര് തുടങ്ങി നിരവധി ജില്ലകളില് ഇത് ഭീതി പരത്തി.

2020- മാർച്ചിൽ കോഴിക്കോട് ജില്ലയിലെ വേങ്ങേരിയിലും  മലപ്പുറം ജില്ലയിലെ പരപ്പനങ്ങാടിയിലും പക്ഷിപനി ബാധിച്ചിരുന്നു.

## അവലംബങ്ങൾ

വർഗ്ഗം:പകർച്ചവ്യാധികൾ
വർഗ്ഗം:പനി ഉണ്ടാക്കുന്ന രോഗങ്ങൾ
വർഗ്ഗം:സാംക്രമികരോഗങ്ങൾ
വർഗ്ഗം:ജന്തുജന്യരോഗങ്ങൾ
പാറശ്ശാല നിയമസഭാമണ്ഡലം

കേരള സംസ്ഥാനത്തിന്റെ തെക്കേയറ്റത്ത് തമിഴ് നാടുമായി അതിർത്തി പങ്കിടുന്ന നിയമസഭാമണ്ഡലമാണ്‌ **പാറശ്ശാല**. തിരുവനന്തപുരം ജില്ലയുടെ ഭാഗമായ പാറശ്ശാല നിയോജക മണ്ഡലം നെയ്യാറ്റിൻകര താലൂക്കിൽ ഉൾപ്പെടുന്ന ഒരു മണ്ഡലമാണ്. തിരുവനന്തപുരം ലോകസഭാ നിയോജക മണ്ഡലത്തിന്റെ  ഭാഗമാണ്‌  പാറശ്ശാല നിയമസഭാ നിയോജക മണ്ഡലം. 

{
  "type": "ExternalData",
  "service": "geoshape",
  "properties": {
    "stroke": "#0000ff",
    "stroke-width": 2
  },
  "query": "\nSELECT ?id ?idLabel (concat('', ?idLabel, '') as ?title) WHERE\n{\n?id wdt:P7938 wd:Q13113201 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}

## പ്രദേശങ്ങൾ
അമ്പൂരി, ആര്യങ്കോട്, കള്ളിക്കാട്, കൊല്ലയിൽ, കുന്നത്തുകാൽ, ഒറ്റശേഖരമംഗലം, പാറശ്ശാല, പെരുങ്കടവിള, വെള്ളറട എന്നീ പഞ്ചായത്തുകൾ ഉൾപ്പെടുന്നു. സി.കെ.ഹരീന്ദ്രൻ ആണ്  ഇപ്പോൾ ഈ മണ്ഡലത്തെ പ്രതിനിധീകരിക്കുന്നത്. പാറശ്ശാല, കുന്നത്തുകാൽ, കൊല്ലയിൽ എന്നീ പഞ്ചായത്തുകൾ ഒഴികെ ബാക്കിയുള്ള പഞ്ചായത്തുകൾ മണ്ഡല പുനഃസംഘടനയ്ക്കുശേഷം കൂട്ടിച്ചേർക്കപ്പെട്ടവയാണ്. തീരദേശ പഞ്ചായത്തുകളായ കുളത്തൂർ, കാരോട് എന്നീ പഞ്ചായത്തുകളും ചെങ്കൽ, തിരുപുറം എന്നീ പഞ്ചായത്തുകളും ഈ പുനഃസംഘടയിൽ ഈ മണ്ഡലത്തിൽ നിന്നും മാറ്റപ്പെടുകയും ചെയ്തു.

## സമ്മതിദായകർ
2011-ലെ കേരള നിയമസഭയിലേയ്ക്കുള്ള പൊതു തിരഞ്ഞെടുപ്പിൽ ആകെ 166 പോളിങ് സ്റ്റേഷനുകളിലായി 186001 പേർക്ക് സമ്മതിദാനാവകാശം ഉണ്ട്. അതിൽ 97168 പേർ സ്ത്രീകളും 88833 പേർ പുരുഷന്മാരുമാണ്

## പ്രതിനിധികൾ
*സി.കെ. ഹരീന്ദ്രൻ 2016-തുടരുന്നു.
*എ.റ്റി. ജോർജ് 2011-2016
*എൻ. സുന്ദരൻ നാടാർ2001-2006
*എൻ. സുന്ദരൻ നാടാർ1996 - 2001
*എം.ആർ. രഘുചന്ദ്രബാൽ 1991 - 1996 
*എം. സത്യനേശൻ1987 - 1991 
*എൻ. സുന്ദരൻ നാടാർ1982 - 1987
*എൻ. സുന്ദരൻ നാടാർ1980 - 1982
*എം.സത്യനേശൻ 1979-1980
*എം. കുഞ്ഞുകൃഷ്ണൻ നാടാർ 1977 - 1979 
*എം.സത്യനേശൻ1970 - 1977
*എൻ. ഗമാലിയേൽ 1967 - 1970 
*എം. കുഞ്ഞുകൃഷ്ണൻ നാടാർ 1960 - 1964 
*എം. കുഞ്ഞുകൃഷ്ണൻ നാടാർ1957 - 1959 

## തിരഞ്ഞെടുപ്പുഫലങ്ങൾ

## കുറിപ്പുകൾ
# പാറശ്ശാലയിൽ നിന്നും നാലുതവണ ജനപ്രതിനിധിയായി തിരഞ്ഞെടുക്കപ്പെട്ട എൻ. സുന്ദരൻ നാടാർ പതിനൊന്നാം കേരള നിയമസഭയിൽ ഡെപ്യൂട്ടി സ്പീക്കറായിരുന്നു. ഏഴാം കേരള നിയമസഭയിൽ ഗതാഗതം,കൃഷി വകുപ്പുകളുടെ മന്ത്രിയായി പ്രവർത്തിച്ചിട്ടുണ്ട്. മണ്ഡലത്തിൽ നിന്നുള്ള മറ്റൊരു മുൻ ജനപ്രതിനിധിയായ എം.ആർ. രഘുചന്ദ്രബാൽ ഒൻപതാം കേരള നിയമസഭയിൽ എക്സൈസ് വകുപ്പു മന്ത്രിയായി പ്രവർത്തിച്ചിട്ടുണ്ട്.
# എം. കുഞ്ഞുകൃഷ്ണനാടാരുടെ മരണശേഷം 1979 മെയ് 18-ൽ നടന്ന ഉപതിരഞ്ഞെടുപ്പിൽ സി.പി.എമ്മിലെ എം. സത്യനേശൻ തിരഞ്ഞെടുക്കപ്പെടുകയും 22-മെയ്-1979നു നിയമസഭാംഗമായി സത്യപ്രതിജ്ഞ ചെയ്യുകയും ചെയ്തു.

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബം

വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ഫെർമിയോൺ

മൗലിക കണങ്ങളെ പൊതുവെ രണ്ടായി തിരിക്കാം: ഫെർമിയോണുകളെന്നും ബോസോണുകളെന്നും. ഫെർമി-ഡിറാക് സാംഖ്യികം അനുസരിക്കുന്ന കണങ്ങളാണ് **ഫെർമിയോണുകൾ**. ശാസ്ത്രജ്ഞനായ എൻറിക്കോ ഫെർമിയുടെ ബഹുമാനാർത്ഥമാണ് ഇവ നാമകരണം ചെയ്യപ്പെട്ടിരിക്കുന്നത്. ബോസോണുകളിൽ നിന്ന് വിഭിന്നമായി ഇവ പൗളിയുടെ അപവർജ്ജന നിയമം അനുസരിക്കുന്നതിനാൽ രണ്ട് ഫെർമിയോണുകൾ ഒരിക്കലും ഒരേ ക്വാണ്ടം അവസ്ഥയിൽ ആവുകയില്ല. അതായത് ഒരിടത്ത് ഒരേ ക്വാണ്ടം അവസ്ഥയിലുള്ള ഒന്നിലേറെ ഫെർമിയോണുകൾക്ക് സ്ഥിതിചെയ്യാൻ കഴിയില്ല. ഉദാഹരണത്തിന്, ഒരു ആറ്റത്തിന്റെ ഏറ്റവും ഉള്ളിലെ ഷെല്ലിൽ വിപരീത സ്പിൻ ദിശകളിലുള്ള രണ്ട് ഇലക്ട്രോണുകൾ ആകാം. മൂന്നാമതോന്ന് വന്നാൽ ഉയർന്ന ഊർജാവത്ഥയിലേക്ക് പോകാൻ അത് നിർബന്ധിതമാകും. അതിനാൽ രണ്ട് ഫെർമിയോണുകൾ ഒരേ സ്ഥലത്താണെന്നുണ്ടെങ്കിൽ അവയുടെ സ്പിൻ (സ്വയം ഭ്രമണം മൂലമുണ്ടാകുന്ന കോണീയ സംവേഗം) വ്യത്യസ്തമായിരിക്കണം. ഇക്കാരണത്താൽ ഫെർമിയോണുകൾ ദ്രവ്യവുമായി ബന്ധപ്പെട്ടവയാണ്.

അടിസ്ഥാന കണികകളായ ഇലക്ട്രോൺ, ആന്തരഘടനയുള്ള പ്രോട്ടോൺ, ലെപ്റ്റോണുകൾ, ക്വാർക്കുകൾ, തുടങ്ങിയ കണങ്ങൾ ഫെർമിയോണുകളാണ്. കണങ്ങളുടെ സ്പിൻ(സ്വയം ഭ്രമണം മൂലമുണ്ടാകുന്ന കോണീയ സംവേഗം) അനുസരിച്ചാണ് ഫെർമിയോണുകളെന്നും ബോസോണുകളെന്നും തരം തിരിച്ചിരിക്കുന്നത്. ഫെർമിയോണുകളുടെ സ്പിൻ എപ്പോഴും ഒരു ഒറ്റസംഖ്യയുടെ പകുതിയായിരിക്കും. അതായത് 1/2, 1 1/2, 2 1/2, 3 1/2...ഇങ്ങനെയായിരിക്കും ഫെർമിയോണുകളുടെ സ്പിൻ. ഉദാഹരണമായി ഇലക്ട്രോണിന്റെ സ്പിൻ +/- 1/2 ആണ്.

വർഗ്ഗം:കണികാഭൗതികം
ബോസോൺ

right|thumb|300px|alt=|മൗലികകണങ്ങളുടെ പ്രാമാണിക മാതൃക. അവസാന നിരയിൽ ചുവപ്പിൽ കാണിച്ചിരിക്കുന്നവയാണ് ബലവാഹി കണങ്ങളായ ബോസോണുകൾ

മൗലിക കണങ്ങളെ പൊതുവെ രണ്ടായി തിരിക്കാം: ഫെർമിയോണുകളെന്നും ബോസോണുകളെന്നും. ബോസ്-ഐൻസ്റ്റൈൻ സാംഖ്യികം അനുസരിക്കുന്ന കണികകളാണ് ബോസോണുകൾ. ഇന്ത്യൻ ശാസ്ത്രജ്ഞനായ സത്യേന്ദ്രനാഥ് ബോസിന്റെ ബഹുമാനാർത്ഥമാണ് ഇവ നാമകരണം ചെയ്യപ്പെട്ടിരിക്കുന്നത്. ഒരേ സമയം ഒന്നിലധികം ബോസോണുകൾ ഒരേ ക്വാണ്ടം അവസ്ഥയിൽ ആകാം. ഗെയ്ജ് സിദ്ദാന്ത പ്രകാരം മൗലികകണങ്ങളുടെ ബലവാഹകർ ബോസോൺ കണികകളാണ്. ഉദാഹരണമായി, വിദ്യുത്കാന്തികബലവാഹകരായ ഫോട്ടോണുകൾ ബോസോണുകളാണ്.

ബോസോണുകൾ ഫോട്ടോണുകളെപ്പോലെ അടിസ്ഥാനകണികകളോ മെസോണുകളെപ്പോലെ ആന്തരഘടനയുള്ളവയോ ആകാം. ബോസോണുകളുടെ സ്പിൻ (സ്വയം ഭ്രമണം മൂലമുണ്ടാകുന്ന കോണീയ സംവേഗം) എപ്പോഴും ഒരു പൂർണ്ണസംഖ്യയായിരിക്കും. അതായത്, 0, 1, 2,...എന്നിങ്ങനെയായിരിക്കും ബോസോണുകളുടെ സ്പിൻ.  ഉദാഹരണമായി, ഫോട്ടോണിന്റെ സ്പിൻ 1 ആണ്.

വർഗ്ഗം:കണികാഭൗതികം
ദമാം-റിയാദ് റെയിൽലൈൻ

സൗദി അറേബ്യയിലെ ദമാം,റിയാദ്, ഹുഫൂഫ്, അബ്ഖൈക് എന്നീ നഗരങ്ങളെ ബന്ധിപ്പിക്കുന്ന തീവണ്ടിപ്പാതയാണ് **ദമാം-റിയാദ് റെയിൽലൈൻ**. 449.11 കിലോമീറ്റർ ദൈർഘ്യമുള്ള  ഈ പാതയിൽ നാലു തീവണ്ടി നിലയങ്ങൾ ആണ് സ്ഥാപിതമായിട്ടുള്ളത്. സൗദി റെയിൽവേയ്സ് ഓർഗനൈസേഷൻ എന്ന കമ്പനിയാണ് തീവണ്ടി ഗതാഗതം നോക്കി നടത്തുന്നത്.

## സ്റ്റേഷനുകൾ
ഈ പാതയിൽ നാലു നിലയങ്ങളാനുള്ളത്.

* ദമാം തീവണ്ടി നിലയം
* അബ്ഖൈക് തീവണ്ടി നിലയം
* ഹുഫൂഫ് തീവണ്ടി നിലയം
* റിയാദ് തീവണ്ടി നിലയം

## അവലംബം


വർഗ്ഗം:സൗദി അറേബ്യ
ഗിരീഷ് കാസറവള്ളി

ഇന്ത്യയിലെ കർണാടകത്തിൽനിന്നുള്ള ശ്രദ്ധേയനായ ഒരു ചലചിത്രസംവിധായകനാണ്‌ **ഗിരീഷ് കാസറവള്ളി** (Girish Kasaravalli) (ജനനം:1949). കന്നഡയിൽ സമാന്തര ചലച്ചിത്രത്തിന്റെ പാത വെട്ടിത്തെളിച്ചവരിൽ പ്രമുഖനായ ഗിരീഷിന്റെ ചലച്ചിത്രങ്ങൾക്ക് നാലു പ്രാവശ്യം ഏറ്റവും നല്ല ചിത്രത്തിനുള്ള ദേശീയ ചലച്ചിത്രപുരസ്കാരം ലഭിച്ചിട്ടുണ്ട്. പൂനെ ഫിലിം ഇൻസ്റ്റിറ്റ്യൂട്ടിൽനിന്ന് സ്വർണ്ണ മെഡലോടെ ജയിച്ചുവന്ന അദ്ദേഹം 1977 ലെ 'ഗദശ്രാദ്ധ ' എന്ന കന്നട ചലച്ചിത്രം സം‌വിധാനം ചെയ്ത് ഈ രംഗത്തേക്ക് ചുവടുവെച്ചു. ഇതുവരെ പതിനൊന്നോളം ചലച്ചിത്രങ്ങളും ഒരു ടെലി സീരിയലും സം‌വിധാനം ചെയ്തു. 2010 ലെ പത്മശ്രീ അവാർഡ് ഗീരിഷിനെ തേടിയെത്തി.

## ജീവിത രേഖ
കർണാടകത്തിലെ ശിവമൊഗ്ഗ ജില്ലയിൽ പെട്ട തീർത്ഥഹള്ളി താലൂക്കിലെ കെസലൂരു എന്ന ഗ്രാമത്തിൽ ഗണേഷ റാവുവിന്റെയും ലക്ഷ്മിദേവിയുടെയും മകനായി 1949 ലാണ്‌ ഗിരീഷ കാസറവള്ളിയുടെ ജനനം. പുസ്തകസ്‌നേഹികളായ ഒരു കുടുംബമായിരുന്നു കാസറവള്ളിയുടേത്. ചെറുപ്പത്തിലേ നല്ല പുസ്തകങ്ങൾ വായിച്ചു വളരാൻ ഇത് അദ്ദേഹത്തെ സഹായിച്ചു. കന്നഡയിലെ നാടോടി നൃത്ത രൂപമായ യക്ഷഗാനത്തിന്റെ ആചാര്യനായിരുന്നു ഗിരീഷ് കാസറവള്ളിയുടെ അച്ഛൻ. ഈ അനുകൂലഘടകങ്ങളെല്ലാം തന്റെ സൃഷ്ഠിപരമായ കഴിവിനെ പുഷ്കലമാക്കി. മഗ്‌സസെ പുര‍സ്കാരം നേടിയിട്ടുള്ള നാടകപ്രവർത്തകനായ അമ്മാവൻ കെ.വി.സുബ്ബണ്ണയും ഗിരീഷിന്‌ പ്രചോദനമായി എപ്പോഴുമുണ്ടായിരുന്നു.

## ചലച്ചിത്ര ജീവിതം
1975 ൽ പൂനെ ഫിലിം ഇൻസ്റ്റിറ്റ്യൂട്ടിൽ നിന്നും ചലച്ചിത്രസം‌വിധാനത്തിൽ സ്വർണ്ണമെഡലോടെയാണ് ഗിരീഷ ബിരുദം നേടിയത്. അക്കിര കുറുസോവ, ഒസു, സത്യജിത് റായ്,ഫെല്ലിനി തുടങ്ങിയ ലോകപ്രശസ്ത ചലച്ചിത്രസം‌വിധയകർ തന്നെ വളരെയധികം സ്വാധീനിച്ചിട്ടുണ്ടെന്ന് ഗിരീഷ് പറയുന്നു. ഫിലിം ഇൻസ്റ്റിറ്റ്യൂട്ടിൽ അവസാനവർഷ വിദ്യാർത്ഥിയായിരിക്കുമ്പോഴാണ്‌ ബി.വി. കാരന്തിന്റെ 'ചൊമനദുഡി' എന്ന ചിത്രത്തിന്റെ സഹസം‌വിധായകനായി ഗിരീഷ് തിരഞെടുക്കപ്പെടുന്നത്. പഠനകാലത്തെ വിദ്യാർത്ഥി ചിത്രമായ 'അവശേഷ' പ്രസിഡന്റിന്റെ രജത കമലം പുര‍സ്കാരം നേടി.

സ്വതന്ത്ര സം‌വിധായകനെന്ന നിലയിലുള്ള അദ്ദേഹത്തിന്റെ ആദ്യ ചിത്രമായ *ഘടശ്രാദ്ധ* സുവർണ്ണ കമലം പുരസ്കാരം നേടിയിട്ടുണ്ട്. പാരീസ് നാഷണൽ ആർകൈവ്സിലേക്ക് ഈ ചിത്രം തിരഞ്ഞെടുക്കപ്പെടുകയുണ്ടായി. 1987 ൽ 'തബരണ കഥെ' എന്ന ചിത്രത്തിന്‌ രണ്ടാം തവണയും 1997 ലെ 'തായി സാഹിബ' എന്ന ചിത്രത്തിന്‌ തവണയും, അന്തരിച്ച നടി സൗന്ദര്യയെ വച്ച് 2002 ൽ എടുത്ത 'ദ്വീപ' എന്ന ചിത്രത്തിന്‌ നാലാം തവണയും അദ്ദേഹം സമ്മാനം നേടി.

## പ്രധാന ചിത്രങ്ങൾ
*ഘടശ്രാദ്ധ (1977)
*മൂറു ദാരികളു (1979)
*തബരനകഥെ (1987)
*ക്രൗര്യ (1996)
*തായി സഹിബ (1997)
*ദ്വീപ (2002)
*ഹസീന (2004)
*ഗുലാബി ടാക്കീസ് (2008)

## ദേശീയ ചലച്ചിത്രപുരസ്കാരങ്ങൾ
*ഏറ്റവും നല്ല ചിത്രം:'ഘടശ്രാദ്ധ' (1977), 'തബരന കഥെ' (1986), 'തായി സാഹേബ' (1997), 'ദ്വീപ' (2002).
*ഏറ്റവും നല്ല കുടുംബക്ഷേമ ചിത്രം:'ഹസീന' (2005)
*കന്നടയിലെ ഏറ്റവും നല്ല ഫിച്ചർ ചലച്ചിത്രം:'ബണ്ണദ വേഷ' (1989)

## അന്യ പുരസ്കാരങ്ങൾ
*കുവെംപു സർവ്വകലാശാല നൽകുന്ന ഹോണററി ഡോക്ടറേറ്റ്

## അവലംബം


വർഗ്ഗം:1950-ൽ ജനിച്ചവർ
വർഗ്ഗം:ഡിസംബർ 3-ന് ജനിച്ചവർ
വർഗ്ഗം:കന്നഡ ചലച്ചിത്രസംവിധായകർ
വർഗ്ഗം:പൂനെ ഫിലിം ഇൻസ്റ്റിറ്റ്യൂട്ടിലെ പൂർവ വിദ്യാർത്ഥികൾ
ട്രിനിഡാഡ്

ട്രിനിഡാഡ് ആന്റ് ടുബാഗോയിലെ രണ്ടുപ്രധാനപ്പെട്ട ദ്വീപുകളിൽ വലിപ്പമേറിയതും കൂടുതൽ ജനസംഖ്യയുള്ളതുമായ ദ്വീപാണ് **ട്രിനിഡാഡ്** (**Trinidad**). വെനിസുവേലയുടെ വടക്കുകിഴക്കൻ തീരത്തുനിന്നും  ദൂരെ ഇത് സ്ഥിതിചെയ്യുന്നു. ഭൂമിശാസ്ത്രപരമായി തെക്കേ അമേരിക്കയുടെ ഭാഗമാവുമ്പോഴും സാമൂഹിക-സാമ്പത്തികരീതിയിൽ ഇതിതെ കരീബിയന്റെ ഏറ്റവും തെക്കേ അറ്റമായിട്ടാണ് കരുതിപ്പോരുന്നത്.  വലിപ്പമുള്ള ട്രിനിഡാഡിന് വെസ്റ്റ് ഇൻഡീസ് ദ്വീപുകളിൽ വലിപ്പം കൊണ്ട് അഞ്ചാം സ്ഥാനമാണ് ഉള്ളത്.

## പേര്
അരാവാക്ക്സ് ഭാഷയിലെ ദ്വീപിന്റെ യഥാർത്ഥ നാമം *ലീയർ* എന്നായിരുന്നു. അതായത് " ഹമ്മിംഗ്ബേഡുകളുടെ നാട്".('"Land of the Hummingbird"). എന്നാണ് ഇത് അർത്ഥമാക്കുന്നത്. ക്രിസ്റ്റഫർ കൊളംബസ് അതിനെ "ലാ ഐല ഡി ലാ ട്രിനിഡാഡ്" എന്ന് പുനർനാമകരണം ചെയ്തു ("The Island of the Trinity"), അദ്ദേഹം തന്റെ മൂന്നാം പര്യടനത്തിനുള്ള ക്രമീകരണങ്ങൾ നടത്തും മുമ്പെ പേരിടൽ ചടങ്ങ് നിർവ്വഹിച്ചു. അന്നു മുതൽ ഇത് ട്രിനിഡാഡ് എന്നു ചുരുക്കിയിരിക്കുന്നു

## ചരിത്രം

## ഭൂമിശാസ്ത്രം

## സംസ്കാരം, ജനസഞ്ചയം, മതം

## ജീവശാസ്ത്രം
*അധികവായനയ്ക്ക്:* Natural history of Trinidad and Tobago

## സാമ്പത്തികം

## ഭൂഗർഭശാസ്ത്രം

## ഇവയും കാണുക

* Culture of Trinidad and Tobago
* Hinduism in Trinidad and Tobago
* Islam in Trinidad and Tobago
* Music of Trinidad and Tobago
* Religion in Trinidad and Tobago
* Trinidad and Tobago literature
* Trinidad and Tobago cuisine

## അവലംബം

## പുറത്തേക്കുള്ള കണ്ണികൾ

* 
* 
* Gotrinidadandtobago.com: Trinidad and Tobago tourism website

വർഗ്ഗം:വിൻഡ്വാർഡ് ദ്വീപുകൾ
വർഗ്ഗം:ട്രിനിഡാഡ് (ദ്വീപ്)
വർഗ്ഗം:ദ്വീപുകൾ
പെർസഫനി

ഗ്രീക്ക് ദേവരാജനായ സ്യൂസിന്റെയും ഫലഭൂയിഷ്ടതയുടെ ദേവതയായിരുന്ന  ഡിമിറ്ററിന്റെയും‍ മകളാണ് **പെർസഫനി**(പെർസിഫോൺ അഥവാ പ്രോസെർപൈൻ  എന്നും പറയും)വസന്തദേവതയായിരുന്നു..   മരണദേവനായ ഹേഡിസ് പെർസഫനിയെ അപഹരിച്ച്  ടാർടാറസിലേക്ക് (പാതാളലോകം) കൊണ്ട് പോയി. 

## പുരാണകഥ
അതി മനോഹരമായ നാർസിസ്സസ് പൂക്കൾ പറിക്കാൻ ചെന്ന പെർസിഫോണിന്റെ കാൽക്കീഴിലെ ഭൂമി പിളർന്നെത്തിയ പാതാളദേവൻ കറുത്ത കൂതിരകളെ പൂട്ടുിയ രഥത്തിൽ കടത്തിക്കൊണ്ടു പോയി.ഡിമിറ്ററിന്റെ ഏകമകളായിരുന്ന പെർസിഫനി.   മകളെ നഷ്ടപ്പെട്ടതിൽ ദുഃഖിതയായ ഡിമിറ്റർ തന്റെ ചുമതലകളെല്ലാം മറന്നതോടെ ഭൂമി വരണ്ടുണങ്ങി മരുഭൂമിയായി മാറി. മകളേയന്വേഷിച്ച് ഡിമിറ്റർ എല്ലായിടത്തും അലഞ്ഞു തിരിഞ്ഞു. ഒരു കൊല്ലം കടന്നു പോയി. വിത്തുകൾ മുളച്ചില്ല, ചെടികളും മരങ്ങളും തളിർക്കാതെ മുരടിച്ചു പോയി. മനുഷ്യവംശം പട്ടിണികൊണ്ടു മരിക്കുമെന്ന നില വന്നപ്പോൾ, ഡിമിറ്ററിനെ അനുരഞ്ജിപ്പിക്കാൻ സ്യൂസ് രംഗത്തെത്തി. മകളെ കാണാതെ താൻ ഭൂമിയിൽ വിളവുത്പാദിക്കുകയില്ലെന്നു ഡിമിറ്റർ തീർത്തു പറഞ്ഞു.  പെർസിഫോണിനെ തിരിച്ചയക്കണമെന്ന  സ്യൂസിന്റെ ഉത്തരവു  ഹേഡിസിനു മാനിക്കേണ്ടി വന്നു. പക്ഷെ പോകാൻ അനുവദിക്കുന്നതിനു മുമ്പ് ഹേഡിസ് , പെർസിഫോണിനെ പ്രീണിപ്പിക്കാൻ ശ്രമിച്ചു. കൂട്ടത്തിൽ  ഒരു മാതളനാരങ്ങ  കഴിക്കാൻ അവളെ നിർബന്ധിക്കുകയും ചെയ്തു. . എന്നാൽ അവളത് സ്വമേധയാ കഴിച്ചതാണെന്നും  പറയുന്നു 

മകളെ തിരിച്ചു കിട്ടിയ ഡിമിറ്റർ സന്തുഷ്ടയായെങ്കിലും  മാതളനാരങ്ങയുടെ കാര്യം വീണ്ടും ദുഃഖത്തിലാഴ്ത്തി. പാതാളലോകത്തെ ആഹാരം കഴിച്ചതിനാൽ പെർസിഫോണിനെ ഭൂമിയിൽ എന്നെന്നേക്കുമായി തിരിച്ചുകൊണ്ടുവരാനാവില്ലെന്ന് ഡിമിറ്ററിന് അറിയാമായിരുന്നു. സ്യൂസ് ഇതിനും വഴിയുണ്ടാക്കി. ഓരോ വർഷവും നാലുമാസത്തെ ശൈത്യകാലം പെർസിഫോൺ പാതാളലോകത്തു ചെലവഴിക്കണം. ബാക്കിയുള്ള എട്ടുമാസക്കാലം അമ്മയോടൊത്തും.  ഈ ഏർപ്പാടിന് എല്ലാവരും  സമ്മതം മൂളി. ഭൂമി വീണ്ടു പച്ചപിടിച്ചു. 

## അവലംബം

## ഗ്രന്ഥസൂചി

 

വർഗ്ഗം:ഗ്രീക്ക് ദൈവങ്ങൾ
വർഗ്ഗം:ഗ്രീക്ക് പുരാണകഥാപാത്രങ്ങൾ
പൂതക്കുളം

കേരളത്തിലെ കൊല്ലം ജില്ലയിലെ പരവൂർ മുൻസിപ്പാലിറ്റിയിൽ നിന്നും തെക്ക് ഭാഗത്തായി ഏകദേശം നാല് കിലോമീറ്റർ ദൂരത്തിൽ സ്ഥിതി ചെയ്യുന്ന ഗ്രാമമാണ്  **പൂതക്കുളം** . 

## '''പ്രധാനക്ഷേത്രങ്ങൾ'''
*പൂതക്കുളം ശ്രീ ധർമ്മ ശാസ്താക്ഷേത്രം
*വൈകുണ്ഠപുരം ക്ഷേത്രം
*ഈഴം വിള ദേവിക്ഷേത്രം
*പേയൂട്ട്‌ കാവ് , കാട്ടിക്കട
*വയലിൽ ശിവ ക്ഷേത്രം
*ശ്രീ ഭദ്രാ ദേവി ക്ഷേത്രം

കണ്ണങ്കര ശ്രീകൃഷ്ണ സ്വാമി ക്ഷേത്രം കൂനങ്കുളം

## '''വിദ്യാഭ്യാസ സ്ഥാപനങ്ങൾ'''

*ജി.എച്ച്.എസ്സ്.എസ്സ്.പൂതക്കുളം

*ചെമ്പകശ്ശരി എച്ച്.എസ്സ്.എസ്സ്.

*പൂതക്കുളം നോർത്ത് എൽ.പി.എസ്സ്.

*പൂതക്കുളം സൗത്ത് എൽ.പി.എസ്സ്.

*പൂതക്കുളം ഡി.വി.എൽ.പി.എസ്സ്.

*കലയ്ക്കോട് യു.പി.എസ്സ്.

*ഹരീശ്രീ നഴ്സറി ആന്റ് പ്രൈമറി സ്കൂൾ

## '' കലയ്ക്കോട് ഗാന്ധി സ്മാരക വായനശാല'''

*ശങ്കരപ്പിള്ള സ്മാരക ഗ്രന്ഥശാല

## '''സ്ഥിതിവിവരക്കണക്കുകൾ'''

2001 ലെ കണക്കെടുപ്പ്  പ്രകാരം പൂതക്കുളത്തെ ജനസംഖ്യ 28315 ആണ്. ഇതിൽ  13195 പുരുഷന്മാരും 15120 സ്ത്രീകളുമാണ്. 

## '''അവലംബം'''

വർഗ്ഗം:കൊല്ലം ജില്ലയിലെ ഗ്രാമങ്ങൾ
മോഘ്

ബംഗ്ലാദേശിലെ ചിറ്റഗോംഗ് കുന്നുകളിലെ ഉഷ്ണമേഖലാവനങ്ങളിൽ അധിവസിക്കുന്ന ആദിവാസിവർഗ്ഗമാണ് മോഘ്. 18-ആം നൂറ്റാണ്ടിൽ കൊള്ളക്കാരായിരുന്ന ഇവരെ മഗ് (mug) എന്ന വാക്കിനെ പരിഷ്കരിച്ച് ബ്രിട്ടീഷുകാരാണ് മോഘ് എന്ന പേരിട്ടത്. മേഖലയിലെ ആദിവാസികളിൽ ഏറ്റവും അംഗസംഖ്യയുള്ളത് ഇവർക്കാണ്. ചിറ്റഗോംഗ് കുന്നുകളീലെ മറ്റ് ആദിവാസികളേപ്പോലെ ഇവർ, കാട് വെട്ടിത്തെളിച്ച് കത്തിച്ചാണ് കൃഷിഭൂമി തയ്യാറാക്കുന്നത്. ജും എന്നാണ് ഇത്തരത്തിലുള്ള കൃഷിയിടങ്ങൾക്കു പറയുന്ന പേര്‌
## കൃഷിരീതി
ഫെബ്രുവരി മാസത്തിൽ ഇവർ കാട് വെട്ടിത്തെളിക്കുന്നു. മാർച്ചിൽ ഈ പച്ചിലകൾ വെയിലേറ്റ് ഉണങ്ങുകയും ഏപ്രിൽ മാസം ആദ്യം ചവർ തീയിട്ട് ചാരം അവിടെത്തന്നെയിടുന്നു.

മേയ്മാസത്തോടെയാണ് ഇവിടെ വിത്ത് നടാൻ ആരംഭിക്കുന്നത്. നെല്ല്, കടുക്, പരുത്തി, വെള്ളരി തുടങ്ങിയവയുടെ വിത്തുകൾ ഒരുമിച്ച് കലർത്തി മണ്ണിൽ കുഴികളുണ്ടാക്കി ഓരോ കുഴിയിലും വിത്തിന്റെ മിശ്രിതം ഇവർ നടുന്നു. ജൂണിൽ മഴയെത്തുന്നതോടെ വിത്തുകൾ മുളക്കാൻ തുടങ്ങുന്നു.

ഒരു വിളവെടുപ്പ് കഴിഞ്ഞാൽ ഈ സ്ഥലം വീണ്ടും ഉപയോഗിക്കുക ബുദ്ധിമുട്ടയിരിക്കും. അതു കൊണ്ട് ഒരു വിളവിനു ശേഷം ഈ പ്രദേശം മൂന്നു മുതൽ പത്തു വർഷം വരെ ഉപയോഗിക്കാതെയിടുന്നു. വീണ്ടു കാടുപിടിക്കുന്ന ഈ സ്ഥലങ്ങളെ വെട്ടിക്കത്തിച്ച് പുനരുപയോഗിക്കുന്നു.

ജൂലൈ ഓഗസ്റ്റ് മാസങ്ങളിൽ മോഘുകളിലെ മുതിർന്നവർ തങ്ങളുടെ ഗ്രാം വിട്ട് കൃഷിസ്ഥലത്തിനടുത്തുള്ള മാടങ്ങളിൽ വസിച്ച് കൃഷിയിടത്തിലെ കളനീക്കം ചെയ്യുന്നതിലും മറ്റും വ്യാപൃതരാകുന്നു. വന്യമൃഗങ്ങളിൽ നിന്നും രക്ഷ നേടുന്നതിന് ഇവിടെ കാവൽമാടങ്ങൾ തീർത്തിട്ടുണ്ടാകും. ഉണക്കമീൻ, ചോറ്, മുളങ്കൂമ്പ് തുടങ്ങിയവ മാത്രമായിരിക്കും ഇക്കാലയളവിൽ ഇവരുടെ ഭക്ഷണം. കൊയ്ത്തുകഴിഞ്ഞ് ഗ്രാമത്തിൽ തിരിച്ചെത്തുന്ന വേള ഇവർ ഉത്സവമായി കൊണ്ടാടുന്നത്. തുടർന്ന് തണുപ്പുകാലത്ത് കുടൂംബാംഗങ്ങളെല്ലാം ഒരുമിച്ച് കഴിച്ചു കൂട്ടുന്നു.

## കുട്ടികളും വിദ്യാഭ്യാസവും
വേനൽക്കാലത്ത് മുതിർന്നവരുടെ സംരക്ഷണയിൽ നിന്നുമുള്ള അഭാവം, മോഘ് കുട്ടികളെ വളരെ പെട്ടെന്ന് സ്വതന്ത്രമായ കാര്യപ്രാപ്തിയുള്ളവരാക്കി മാറ്റുന്നു. അതുകൊണ്ടുതന്നെ ഏതാണ്ട് 4 വയസുമുതൽ തന്നെ ഈ കുട്ടികൾക്ക് പുകവലിക്കുന്ന ശീലവും ആരംഭിക്കുന്നു. കുറച്ചു മുതിർന്ന കുട്ടികൾ അടൂത്തുള്ള ബുദ്ധവിഹാരങ്ങളിൽ താമസിച്ച് പഠിക്കുന്നു. ഇവിടെ ഇവർക്ക് ബർമ്മ ഭാഷയും, ബുദ്ധപ്രാർത്ഥനകളും, കണക്ക് പോലെയുള്ള അടിസ്ഥാനവിഷയങ്ങളും പഠിപ്പിക്കുന്നു. 

സന്യാസിമാരെ പോറ്റുന്നതിന് തക്കവണ്ണം സാമ്പത്തികസ്ഥിതിയുള്ള വലിയ ഗ്രാമങ്ങളിൽ മാത്രമേ ഇത്തരം വിഹാരങ്ങൾ ഉണ്ടായിരുന്നുള്ളൂ. ഈ വിഹാരങ്ങളിൽ ചുറ്റുവട്ടത്തുള്ള ചെറിയ ഗ്രാമങ്ങളിലെ കുട്ടികളും പഠിക്കാനെത്തിയിരുന്നു. ഈ പള്ളീക്കൂടങ്ങൾ ആൺകുട്ടികൾക്കുമാത്രമുള്ളതാണ്. പെൺകുട്ടികൾക്ക് പൊതുവേ വിദ്യാഭ്യാസം ലഭിക്കാറില്ല.
## അവലംബം

വർഗ്ഗം:ബംഗ്ലാദേശിലെ ആദിവാസികൾ
ചണം

right|thumb|200px|ചണം കൊണ്ട് നിർമ്മിച്ച സഞ്ചി

ഒരു പ്രകൃതിദത്തനാരാണ്‌ **ചണം**. ചണനാരിനേയും അതുണ്ടാകുന്ന സസ്യത്തേയും ചണം എന്നു വിളിക്കുന്നു.കോർക്കോറസ് എന്നാണ് ജീനസ്  നാമം. 
2000 വർഷങ്ങളായി തുണിയും നൂലും നിർമ്മിക്കാനായി, ചണം ഇന്ത്യയിൽ ഉപയോഗിച്ചിരുന്നു. പതിനാറാം നൂറ്റാണ്ടിന്റെ മദ്ധ്യത്തിൽ ഈസ്റ്റ് ഇന്ത്യ കമ്പനിക്കാർ ഇതിനെ ഇംഗ്ലണ്ടിലെത്തിച്ചു. ഇന്ത്യൻ പുല്ല് എന്നാണ് അത് അന്ന് അറിയപ്പെട്ടിരുന്നത്. ഇന്ന്, സഞ്ചികൾ, ചരടുകൾ, ക്യാൻ‌വാസ്, ടാർപോളിൻ, പരവതാനികൾ തുടങ്ങിയവ നിർമ്മിക്കുന്നതിന് ചണം വ്യാപകമായി ഉപയോഗിക്കുന്നു‌. 20 നും 22.5 ഡിഗ്രി സെൽ‌ഷ്യസിനും  ഇടയിലുള്ള  താപനിലയും വർഷത്തിൽ 150 സെന്റ്റീമീറ്റർ മഴയും ചണകൃഷിക്കാവശ്യമാണ്.അമ്ലക്ഷാരസൂചിക 5pH ഉള്ള മണ്ണിൽ ചണം നന്നായി വളരും
2005-ലെ കണക്ക് പ്രകാരം ഇന്ത്യയാണ്‌ ചണത്തിന്റെ ലോകത്തെ ഏറ്റവും വലിയ ഉല്പാദകർ. ബംഗ്ലാദേശ് ആണ്‌ ഇതിനു പിന്നിൽ.

## ഉത്പാദനം
ചണത്തിന്റെ ഉത്പാദനത്തിൽ ~66% ഓളം ഇന്ത്യയിലാണ്. ഇതിനു താഴെ ~25% ഓളം ഉത്പാദിപ്പിക്കുന്ന  ബംഗ്ലാദേശും ~3% ഓളം ഉത്പാദിപ്പിക്കുന്ന  ചൈനയും ഇതിനു പിന്നിൽ വരുന്നു. 

## കൃഷിരീതി
right|thumb|250px|ചണം കൊയ്തെടുക്കുന്നു.
വർഷാവർഷം വിത്ത് മുളപ്പിച്ചാണ് ചണം വളർത്തുന്നത്. 4 മുതൽ 6 മാസം കൊണ്ട് പൂർണവളർച്ചയെത്തുന്ന ചണം, കൊമ്പുകളും ചില്ലകളും ഇല്ലാതെ ഒറ്റത്തണ്ടായി വളരുന്നു. 70 മുതൽ 90F വരെയുള്ള താപനിലയും വളരുന്ന സമയത്ത് ഏതാണ്ട് 40 ഇഞ്ച് വരെ വർഷപാതവും ചണത്തിന് ആവശ്യമാണ്. ഇതിനു പുറമേ നല്ല വളക്കൂറുള്ള മണ്ണും ചണം വളരുന്നതിന് ആവശ്യമാണ്. ഇന്ത്യയിലും ബംഗ്ലാദേശിലും, വിത്തുചെടികളിൽ നിന്നും ശേഖരിച്ച് ഒരു വർഷത്തോളം സൂക്ഷിച്ച ചണവിത്ത്, മാർച്ച് മുതൽ മേയ് വരെയുള്ള മാസങ്ങളിൽ അതായത് കാലവർഷത്തിനു മുൻപായി ഉഴുതുമറിച്ച പാടത്ത് വിതക്കുന്നു. ഏക്കറിന് 8 മുതൽ 12 പൌണ്ട് വരെയാണ് വിത്തിന്റെ അളവ്. നാലു മാസം കൊണ്ട് ചെടി വളർന്ന് പത്തടിയിലധികം ഉയരം വയ്ക്കുകയും കായ്ക്കാനാരംഭിക്കുകയും ചെയ്യുന്നു. ഈ സമയമാണ്‌ ചണത്തിൽ നിന്നും നാര്‌ എടുക്കാൻ പറ്റിയ പ്രായം. വെട്ടിയെടുക്കാൻ വൈകിയാൽ നാര്‌ കടുപ്പമുള്ളതായി മാറുകയും ഗുണനിലവാരം കുറയുകയും ചെയ്യുന്നു. ജൂണീനും സെപ്റ്റംബറിനും ഇടയിലാണ്‌ ബംഗ്ലാദേശിൽ കർഷകർ ചണം കൊയ്യുന്നത്. ചണച്ചെടിയുടെ കടയിൽ നിന്നു തന്നെ വെട്ടിയെടുക്കുന്നു.
### ബംഗ്ലാദേശിലെ ചണക്കൃഷി
ബംഗ്ലാദേശിലെ ആകെ കൃഷിഭൂമിയുടെ 10% ചണം കൃഷി ചെയ്യുന്നതിനായി ഉപയോഗിക്കുന്നു. ബംഗ്ലാദേശിലെ കാലാവസ്ഥ ചണക്കൃഷിക്ക് ഏറ്റവും അനുയോജ്യമാണ്. വെള്ളപ്പൊക്കം ഉണ്ടാകുന്ന പാടങ്ങളിലാണ് പലപ്പോഴും ചണം വളർത്തുന്നത്. പലപ്പോഴും രണ്ടുമൂന്നടി വെള്ളത്തിൽ നിൽക്കുന്ന ചണത്തണ്ടുകൾ വഞ്ചികളിൽ നിന്നാണ് വെട്ടിയെടുക്കുന്നത്. നദികൾ സുലഭമായ ബംഗ്ലാദേശിലെ വർഷാവർഷമെത്തുന്ന എക്കൽ നിക്ഷേപം വളക്കൂറുള്ള പുതിയ മണ്ണ് ഓരോവർഷവും എത്തിച്ച് ചണം വളരുന്നതിന്‌ യോഗ്യമാക്കുന്നു. ഇതും സാധ്യമാക്കുന്നു.

### ആദ്യഘട്ട സംസ്കരണം
ചണം വെട്ടിയെടുത്ത് ആദ്യഘട്ടസംസ്കരണത്തിനു ശേഷമാണ്‌ കർഷകർ ഇതിനെ വിൽക്കുന്നത്. വെട്ടിയെടുത്ത ചണത്തണ്ടുകൾ കെട്ടുകളായി കുറേദിവസം വെയിലത്തിടുന്നു. ഈ സമയത്ത് ഇലകൾ തണ്ടിൽ നിന്നും വേർപ്പെട്ടു പോകുന്നു. തുടർന്ന് ഈ കെട്ടുകൾ പത്തിരുപതു ദിവസം തെളിഞ്ഞ ഒഴുക്കുവെള്ളത്തിൽ താഴ്ത്തിയിട്ട് ചീയ്ക്കുന്നു. ഇതിനു ശേഷം ഈ തണ്ടുകൾ പുറത്തേക്കെടുത്ത് ഒരു കൊട്ടുവടി കൊണ്ട് തല്ലിയാണ്‌ ചണനാര്‌ വേർതിരിക്കുന്നത്. തുടർന്ന് ഈ നാരിനെ വൃത്തിയാക്കി ഉണക്കിയെടുത്ത് വിൽക്കുന്നു..

## അവലംബം

വർഗ്ഗം:നാരുകൾ
വർഗ്ഗം:സസ്യങ്ങൾ
വർഗ്ഗം:നാരുവിളകൾ
വർഗ്ഗം:മാൽവേസീ
ഡോങ്ഹായി പാലം

thumb|ഡോങ്ഹായി പാലം

മെയ് 1, 2008 വരെ ലോകത്തേ ഏറ്റവും നീളമേറിയ കടലിനു കുറുകെയുള്ള  പാലം എന്ന പദവി ഉണ്ടായിരുന്ന പാലമാണ് **ഡോങ്ഹായി പാലം**. () ഡിസംബർ 10, 2005 നാണ് ഇതിന്റെ പണി തീർന്നത്. ഇതിന്റെ മൊത്തം നീളം 32.5 കി.മി ആണ് (20.2 miles). ഇത് ചൈനയിലെ പ്രധാന നഗരങ്ങളായ ഷാങ്ഹായി , യാങ്ഷാൻ എന്നിവയെ ബന്ധിപ്പിക്കുന്നു. ഇതിന്റെ ഇടയിൽ കപ്പലുകൾക്ക് പോകാനായി ഒരു കേബിൾ കൊണ്ട് തീർത്ത ഒരു ഭാഗവുമുണ്ട്. ഇതിന്റെ നീളം 420 m ആണ്.

## പുറത്തേക്കുള്ള കണ്ണികൾ
* Official site in Chinese 
* Pictures of the Donghai Bridge
* Exciting Donghai Bridge and New Habor City 

വർഗ്ഗം:പാലങ്ങൾ
ബുർജ് അൽ അറബ്

അറബ് ഐക്യനാടുകളിലെ ദുബായിയിൽ സ്ഥിതി ചെയ്യുന്ന ഒരു ആഡംബര ഹോട്ടലാണ് **ബർജ് അൽ അറബ്** (,*Tower of the Arabs*).  ഉയരമുള്ള ഈ കെട്ടിടം ഇന്ന് ലോകത്തെ ഏറ്റവും വലിയ ഹോട്ടൽ കെട്ടിടങ്ങളിൽ രണ്ടാമത്തേത് ആണ്.  ഇതിനേക്കാൾ ഉയരമുള്ളത്   ഉത്തരകൊറിയയിലെ   റിംഗ്യോങ് ഹോട്ടൽ ആണ്. ഇതിന്റെ ഉയരം ബർജ് അൽ അറബിനേക്കാൾ  ഉയരം കൂടുതലാണ്.  ജുമേ(യ്)ര ബീച്ചിൽ നിന്നും   ദൂരത്തിൽ ഒരു മനുഷ്യനിർമ്മിത ദ്വീപിലാണ് ഈ ഹോട്ടൽ കെട്ടിടം നിൽക്കുന്നത്. ഇത് ദുബായിയിലെ ഒരു പ്രധാന കെട്ടിടമാണ്.

## അവലംബം

## പുറത്തേക്കുള്ള കണ്ണികൾ

### ഔദ്യോഗിക സൈറ്റുകൾ
* Burj Al Arab official website
* Atkins, the designers and engineers behind Burj Al Arab
* Tom Wright  Burj al Arab architect's official website

### വീഡിയോയും ചിത്രങ്ങളും
* Video tour inside Burj Al Arab
* Photographs and details at DubaiHotel.ws

### മ്യാപും സാറ്റലൈറ്റ് ചിത്രങ്ങളും
* Google Earth  3D model of Burj Al Arab
* Google Maps satellite view of Burj Al Arab

### ഹെലിപാഡ്
* Tennis on the Burj's helipad
* Andre Agassi and Roger Federer play a friendly game on the roof 

വർഗ്ഗം:ദുബായ്
വർഗ്ഗം:അംബരചുംബികൾ
സൗത്ത് ചൈന മാൾ

thumb|സൌത്ത് ചൈന മാലിൽ 1000 ലധികം ഒഴിഞ്ഞ് കിടക്കുന്ന കടകളിൽ ഒന്ന്
ലോകത്തെ ഏറ്റവും വലിയ ഷോപ്പിംഗ് മാൽ ആണ് **സൌത്ത് ചൈന മാൾ** ().ഇത് സ്ഥിതി ചെയ്യുന്നത് ചൈനയിലെ ഡോംഗ്വാൻ എന്ന സ്ഥലത്താണ്. ഈ മാലിനകത്ത് ഏകദേശം 1500 ലധികം സ്റ്റോറുകൾ 6.5 മില്ല്യൺ ചതുരശ്രകി.മി തറ വിസ്തീർണ്ണത്തിൽ (600,000 ചതുരശ്രമീറ്റർ)  ഉള്ളതായി കണക്കാക്കപ്പെടുന്നു. 
ഈ മാലിന് ഏഴ് വിഭാഗങ്ങൾ ഉണ്ട്. ഇത് അന്താരാഷ്ട്ര മേഖലകളും രാജ്യങ്ങളുമായ  ആംസ്റ്റർഡാം, പാരീസ്, റോം, വെനിസ്, ഈജിപ്ത്, കരീബിയൻ, എന്നിവയുടെ  പേരിലാണ്. 
പക്ഷേ, ഇത്രയും വലിയ മാൾ 2005 ൽ തുറന്നതിനു ശേഷം ഇവിടെ അധികം സ്റ്റോറുകളും ഷോപ്പുകളും വന്നിട്ടില്ല. 2008 ലും ഇതിന്റെ 99.2 ശതമാനം ഭാഗവും ഒഴിഞ്ഞാണ് കിടക്കുന്നത്.  ഇതിന്റെ പ്രധാന കാരണം ഇവിടേക്ക് എത്തിച്ചേരാനുള്ള മാർഗ്ഗങ്ങളുടെ അഭാവമാണ്. 
2009 ൽ ഈ മാൽ ന്യൂ സൌത്ത് ചൈന മാൾ എന്ന് പുനർനാമകരണം ചെയ്തു.

## അവലംബം

## പുറത്തേക്കുള്ള കണ്ണികൾ
* Multilingual portal for official website 
* English presentation of official website 

വർഗ്ഗം:കച്ചവടസ്ഥാപനങ്ങൾ
ബട്ടർഫ്ലൈ ഇഫക്ട്

right|ബട്ടർഫ്ലൈ ഇഫക്ടിനെ കുറിക്കുന്ന ഒരു ഗ്രാഫ്|thumb
കയോസ് സിദ്ധാന്തത്തിലെ 'പ്രാരംഭ വ്യവസ്ഥകളിന്മേൽ ചില അരേഖീയ വ്യൂഹങ്ങൾക്കുണ്ടാവുന്ന സൂക്ഷ്മമായ ആശ്രയത്വം' എന്ന സാങ്കേതിക സങ്കല്പത്തെ ലളിതമായി വിശദീകരിക്കുന്ന ഒരു പദമാണ്‌ ചിത്രശലഭ പ്രഭാവം അഥവാ **ബട്ടർഫ്ലൈ ഇഫക്ട്**.

ഒരു ചലന വ്യൂഹത്തിലെ പ്രാഥമിക ഘട്ടത്തിലുള്ള കൊച്ചു വ്യതിയാനങ്ങൾ പോലും ദീർഘകാലയളവിലുള്ള ആ ചലനവ്യൂഹത്തിന്റെ സ്വഭാവഘടനയിൽ വലിയ മാറ്റങ്ങൾക്ക് കാരണമാകുന്നു എന്നാണ്‌ ബട്ടർഫ്ലൈ ഇഫക്ട് സിദ്ധാന്തിക്കുന്നത്.

## ഉത്ഭവം
പത്തൊമ്പതാം നൂറ്റാണ്ടിൽ ഹെന്റ്റി പൊങ്കാറേ എന്ന ഫ്രഞ്ച് ഗണിത ശാസ്ത്രജ്ഞൻ *[[മൂന്നു വസ്തുക്കളുടെ ചലനം]]* എന്ന പ്രസിദ്ധമായ ഗണിത സമസ്യയിൽ നടത്തിയ പഠനങ്ങളാണ് ബട്ടർഫ്ലൈ ഇഫക്റ്റിന്റെ സൂചനകൾ ആദ്യം നൽകിയത്. എങ്കിലും ഗണിതഭാഷയുടെ സാങ്കേതികതകളിൽ കുരുങ്ങി ഇത് കൂടുതൽ ശ്രദ്ധിക്കപ്പെട്ടില്ല. പിന്നീട് 1960-കളുടെ തുടക്കത്തിൽ എഡ്വേർഡ് ലോറൻസ് എന്ന കാലാവസ്ഥാ ശാസ്ത്രജ്ഞനാണ്‌ ബട്ടർഫ്ലൈ ഇഫക്റ്റിനെ വീണ്ടും ശാസ്ത്രശ്രദ്ധയിൽ കൊണ്ടു വന്നത്. എങ്കിലും ഈ പദം ജനകീയമാക്കിയത് ജെയിംസ് ഗ്ലെക‌ എന്ന എഴുത്തുകാരനാണ്‌. ഒരു കാലാവസ്ഥാ പ്രവചനത്തിനായി അക്കങ്ങൾ തമ്മിലുള്ള കണക്കുകൂട്ടലുകളിൽ ഒരിക്കൽ ലോറൻസ് 0.506127 എന്നതിന്‌ പകരം 0.506 എന്ന് മാത്രം കൊടുത്തു. പക്ഷേ ഈ ഘട്ടത്തിൽ കമ്പ്യൂട്ടർ കാണിച്ച കാലാവസ്ഥാ പ്രവചനം അമ്പരപ്പിക്കുന്ന രീതിയിൽ തികച്ചും വ്യത്യസ്തമായിരുന്നു. പ്രാരംഭ വ്യവസ്ഥകളിലെ തീരെ ചെറിയ മാറ്റങ്ങൾ പ്രവചനത്തിലുണ്ടാക്കിയ വലിയ വ്യത്യാസം അദ്ദേഹം നിരീക്ഷിച്ചു. തന്റെ കണ്ടത്തെലുകൾ ന്യൂയോർക്ക് അക്കാദമി ഓഫ് സയൻസിനുവേണ്ടി സമർപ്പിച്ച ഗവേഷണ പ്രബന്ധത്തിൽ ലോറൻസ് വിശദീകരിച്ചു. അദ്ദേഹം എഴുതി: "ഈ സിദ്ധാന്തം ശരിയാണങ്കിൽ ഒരു കടൽകാക്കയുടെ ചിറകടി, കാലാവസ്ഥയിൽ വലിയ മാറ്റങ്ങൾക്ക് കാരണമാകും"
പിന്നീട് കടൽകാക്ക എന്നതിന്‌ പകരം കുറേക്കൂടി കാവ്യാത്മകമായ ചിത്രശലഭം എന്ന് ഉപയോഗിക്കുകയായിരുന്നു.1972 ലെ അമേരിക്കൻ അസോസിയേഷൻ അഡ്വൻസ്‌മെന്റ് ഓഫ് സയൻസിന്റെ ഒരു സമ്മേളനത്തിൽ ലോറൻസ് നടത്തേണ്ട പ്രഭാഷണത്തിന്റെ തലക്കെട്ട് കിട്ടാതെ കുഴങ്ങിയപ്പോൾ ഫിപി മെറിലീസ് കണ്ടത്തിയ തലക്കെട്ട് ഇതായിരുന്നു: "ബ്രസീലിലുള്ള ഒരു ചിത്രശലഭത്തിന്റെ ചിറകടി ടെക്‌സാസിൽ ടൊർണാഡൊക്ക് ഇടവരുത്തുമോ?"

## പുറം കണ്ണികൾ
* The meaning of the butterfly: Why pop culture loves the 'butterfly effect,' and gets it totally wrong, Peter Dizikes, *[[Boston Globe]]*, June 8, 2008
* From butterfly wings to single e-mail (Cornell University)
* New England Complex Systems Institute - Concepts: Butterfly Effect
* The Chaos Hypertextbook. An introductory primer on chaos and fractals.

വർഗ്ഗം:ഭൗതികപ്രതിഭാസങ്ങൾ
സിഡ്നി ഹാർബർ പാലം

സിഡ്നി തുറമുഖത്തു സ്ഥിതി ചെയ്യുന്ന ഒരു കമാനാകൃതിയിലുള്ള ഉരുക്കുപാലമാണ് സിഡ്നി ഹാർബർ പാലം. പാലത്തിലൂടെ റെയിൽ , കാൽനട, സൈക്കിൾ ഗതാഗതമാർഗ്ഗങ്ങൾ നിലവിലുണ്ട്. ഇതിനു സമീപമാണ് സിഡ്നിയിലെ പ്രശസ്തമായ സിഡ്നി ഓപ്പറ ഹൌസ്  സ്ഥിതി ചെയ്യുന്നത്. ഈ പാലം  സിഡ്നിയുടെയും  ആസ്ത്രേലിയയുടേയും തന്നെ ഒരു പ്രധാന അടയാള ചിഹ്നമാണ്. ഇവിടുത്തുകാർ ഈ പാലത്തിനെ കോതാംഗർ  "**The Coathanger**" എന്നാണ് പറയുന്നത്.  ഇതിന്റെ രൂപകൽപ്പന ആണ് ഇതിന് ഇങ്ങനെ പേര് വരാൻ കാരണം. 
ഈ പാലം രൂപകൽപ്പന ചെയ്തതും പണിതതും ഡോർമാൻ ലോങ് ആൻഡ് കമ്പനി ആണ്. ഇത് 1932 ലാണ് തുറക്കപ്പെട്ടത്. 1967 വരെ ഈ പാലം സിഡ്നിയിലെ ഏറ്റവും ഉയരം കൂടിയ ഘടനയായിരുന്നു. ഗിന്നസ് ബുക്ക് ഓഫ് റെകോർഡ്സ് അനുസരിച്ച് ഇത് ലോകത്തെ ഏറ്റവും വീതിയേറിയ പാലവും  ഏറ്റവും വലിയ സ്റ്റീൽ ആർച്ച് പാലവുമാണ്. ഇതിന്റെ ഉയരം 134 മീറ്റർ ആണ് (429.6 ft). ഇത് മുകളിൽ നിന്ന് വെള്ളത്തിന്റെ ഉപരിതലം വരെയുള്ള അളവാണ്. 

[Sydney Harbour Bridge as viewed from [Kirribilli, New South Wales|Kirribilli on the North Shore|thumb|left|600px]]

## അവലംബം

## പുറത്തേക്കുള്ള കണ്ണികൾ

* 
* Sydney City Council 
* BridgeClimb
* Sydney Harbour Bridge turns 75 - Feature from Daily Telegraph
* 75th Anniversary Celebrations 

വർഗ്ഗം:പാലങ്ങൾ
ബട്ടർഫ്ലൈ വാൽവ്

[right|thumb|ജലവൈദ്യുതപദ്ധതിയുടെ കുഴലിൽ ഉപയോഗിക്കുന്ന ഒരു വലിയ ബട്ടർഫ്ലൈ വാൽ‌വ്. [ജപ്പാൻ|ജപ്പാനിൽ നിന്നുള്ള ചിത്രം]]
ഒരു കുഴലിലൂടെ ഒഴുകുന്ന ദ്രാവകത്തിന്റെ അളവ് നിയന്ത്രിക്കാൻ ഉപയോഗിക്കുന്ന ഒരു തരം നിയന്ത്രണോപാധിയാണ് ആണ് **ബട്ടർഫ്ലൈ വാൽ‌വ്**. (**butterfly valve** ).  ഇതിന്റെ പ്രവർത്തനം സാധാരണം ബാൾ വാൽ‌വിന്റെ പ്രവർത്തനം പോലെ ആണ്. കുഴലിനുള്ളിൽ ഒരു തളിക ഘടിപ്പിച്ച് ഈ തളികയുടെ അച്ചുതണ്ടിലൂടെ ഒരു  തണ്ട് ഇതിനെ കുഴലിനകത്ത് പിടിച്ചു നിർത്തുന്നു. ഇതിന്റെ രണ്ടുവശവും ഇതിന്റെ പൈപ്പിനകത്തുകൂടെയുള്ള ചലനം നിയന്ത്രിക്കുന്നതിനായും ഉപയോഗിക്കുന്നു. 
## ഇത് കൂടി കാണുക

* പെൻ‌സ്റ്റോക്ക് പൈപ്പ്

## അവലംബം

വർഗ്ഗം:വാൽ‌വുകൾ
ഗേജ് ബോസോൺ

അടിസ്ഥാനബലങ്ങളുടെ വാഹകരായ ബോസോണുകളാണ്‌ **ഗേജ് ബോസോണുകൾ**.
## സ്റ്റാൻഡേർഡ് മോഡൽ
സ്റ്റാൻഡേർഡ് മോഡൽ പ്രകാരം ഗേജ് ബോസോണുകൾ മൂന്നുതരമുണ്ട് :
# ഫോട്ടോണുകൾ : ഇവ വിദ്യുത്കാന്തികബലത്തിന്റെ വാഹകരാണ്‌
# W, Z ബോസോണുകൾ : ഇവ ക്ഷീണബലത്തിന്റെ വാഹകരാണ്‌
# ഗ്ലൂഓണുകൾ : ഇവ ശക്തബലത്തിന്റെ വാഹകരാണ്‌

സ്റ്റാൻഡേർഡ് മോഡലിൽ ഗേജ് ബോസോണുകളുടെ സ്വഭാവം വിശദീകരിക്കുന്ന സമവാക്യങ്ങളായ ഫീൽഡ് സമവാക്യങ്ങൾ അവയെ പിണ്ഡമില്ലാത്ത കണങ്ങളായി കണക്കാക്കുന്നു. അതിനാൽ സൈദ്ധാന്തികമായി, ഗേജ് ബോസോണുകൾക്ക് പിണ്ഡമില്ല എന്നും അതിനാൽത്തന്നെ അവ വാഹകരായിട്ടുള്ള ബലങ്ങളുടെ റേഞ്ച് വലുതായിരിക്കണം എന്നും വരുന്നു. എന്നാൽ ക്ഷീണബലത്തിന്റെ റേഞ്ച് വളരെ ചെറുതാണ്‌ എന്ന് പരീക്ഷണങ്ങളിലൂടെ തെളിയിക്കപ്പെട്ടതാണ്‌. ഇത് വിശദീകരിക്കാനായി സ്റ്റാൻഡേർഡ് മോഡലിൽ W, Z ബോസോണുകൾ ഹിഗ്ഗ്സ് മെക്കാനിസം വഴി പിണ്ഡം നേടുന്നു എന്ന് സൈദ്ധാന്തീകരിക്കപ്പെട്ടിരിക്കുന്നു. എന്നാൽ ഈ സിദ്ധാന്തമനുസരിച്ച് ഹിഗ്ഗ്സ് ബോസോൺ എന്ന കണം ഉണ്ടാകേണ്ടതുണ്ട്. ജനീവയിലെ ലാർജ് ഹാഡ്രോൺ കൊലൈഡർ ഉപയോഗിച്ച് പരീക്ഷണം നടത്തുന്ന ആറ്റ്ലസ്, സി.എം.എസ് എന്നീ രണ്ടു പരീക്ഷണങ്ങൾ 2012 ജൂലൈയിൽ ഹിഗ്ഗ്സ് കണം കണ്ടെത്തിയതായി പ്രഖ്യാപിച്ചു.

നാലാമത്തെ അടിസ്ഥാനബലമായ ഗുരുത്വാകർഷണബലത്തിന്റെ വാഹകരായി ഗ്രാവിറ്റോണുകൾ എന്ന ഒരുതരം ഗേജ് ബോസോണുകൾ കൂടി ഉണ്ടെന്ന് കരുതപ്പെടുന്നു. എന്നാൽ സ്റ്റാൻഡേർഡ് മോഡലിൽ ഇതിന്‌ സ്ഥാനമില്ല.

വർഗ്ഗം:കണികാഭൗതികം
മൗലിക കണം

പ്രപഞ്ചത്തിലെ എല്ലാ വസ്തുക്കളുടെയും ഘടന വിശദീകരിക്കുന്നതിന് നാം ഉപയോഗിക്കുന്ന പ്രധാന മാതൃകയാണ് സ്റ്റാൻഡേർഡ് മോഡൽ. ഈ മാതൃകയനുസരിച്ച്  ആന്തരഘടനയില്ലാത്ത കണങ്ങളാണ്‌ കണികാഭൗതികശാസ്ത്രത്തിൽ **മൗലികകണങ്ങൾ** അഥവാ **അടിസ്ഥാനകണങ്ങൾ**  എന്നറിയപ്പെടുന്നത് . എല്ലാ ആറ്റങ്ങളും നിർമിക്കപ്പെട്ടിരിക്കുന്നത് മൗലിക കണങ്ങളായ ക്വാർക്കുകൾ, ലെപ്റ്റോണുകൾ, ബോസോണുകൾ എന്നീ അടിസ്ഥാന കണങ്ങൾ കൊണ്ടാണ്. ഇവയെല്ലാം കൂടി 17 എണ്ണം വരും .

സ്റ്റാൻഡേർഡ് മോഡൽ അനുസരിച്ച് മൗലിക കണങ്ങളെ രണ്ടായി തിരിക്കാം.

1. എല്ലാ ദ്രവ്യങ്ങളുടെയും അടിസ്ഥാനമായ ** മൗലിക ദ്രവ്യകണങ്ങൾ അഥവാ [[ഫെർമിയോൺ|ഫെർമിയോണുകൾ]]**.

2. എല്ലാ ബലങ്ങൾക്കും കാരണമായ ** മൗലിക ഊർജകണങ്ങൾ അഥവാ [[ബോസോൺ|ബോസോണു- കൾ]]**.

## മൗലിക ദ്രവ്യകണങ്ങൾ

പദാർഥങ്ങളുടെ അടിസ്ഥാന നിർമിതി കണങ്ങളാണ് ഇവ. ആകെ 12 മൗലിക ദ്രവ്യ കണങ്ങളാണ് ഉള്ളത്. ഇവ രണ്ട് തരത്തിലുണ്ട്. ലെപ്ടോണുകളും ക്വാർക്കുകളും. ലെപ്ടോണുകൾ സ്വതന്ത്ര നിലനിൽപ്പുള്ളവയാണ്. എന്നാൽ ക്വാർക്കുകൾക്ക് സ്വതന്ത്രമായ നിലനിൽപ്പില്ല. ഇവ തമ്മിൽ ചേർന്നാൽ സ്വതന്ത്രമായ നിലനിൽപ്പുള്ള കണികകൾ ഉണ്ടാകും . ക്വാർക്കുകൾ അപ്പ്, ഡൗൺ, ചാം, സ്ട്രേഞ്ച്, ടോപ്പ്, ബോട്ടം എന്നിങ്ങനെ ആറ് തരമാണ്‌. ഇലക്ട്രോൺ, മ്യൂഓൺ, ടൗഓൺ എന്നിവയും ഇവയുടെ ന്യൂട്രിനോകളുമാണ്‌ അടിസ്ഥാനകണങ്ങളായ ലെപ്റ്റോണുകൾ. 

## മൗലിക ഊർജകണങ്ങൾ

പദാർഥങ്ങളിൽ മൗലിക ദ്രവ്യകണങ്ങളെ തമ്മിൽ ചേർത്ത് നിർത്തുന്ന ബലത്തിന് ആധാരമായ മൗലിക കണങ്ങളാണ് 
ബോസോണുകൾ.ഇവ രണ്ട് തരത്തിലുണ്ട്.ഗേജ് ബോസോണുകളും സ്കേലാർ ബോസോണുകളും.

ഗേജ് ബോസോണുകൾ മൂന്നുതരമുണ്ട് :
# ഫോട്ടോണുകൾ : ഇവ വിദ്യുത്കാന്തികബലത്തിന്റെ വാഹകരാണ്‌
# W, Z ബോസോണുകൾ : ഇവ ദുർബല ആണവ ബലത്തിന്റെ വാഹകരാണ്‌
# ഗ്ലൂഓണുകൾ : ഇവ പ്രബല ആണവ ബലത്തിന്റെ വാഹകരാണ്‌ .

സ്കേലാർ ബോസോണുകൾ ഒരുതരമേയുള്ളൂ :
# ഹിഗ്സ് ബോസോൺ

വർഗ്ഗം:കണികാഭൗതികം
പരണ്ടവള്ളി

ഇന്ത്യയിലെ നനവാർന്ന നിത്യഹരിത വനങ്ങളിൽ വളരുന്ന കൂറ്റൻ വള്ളിയാണ് **പരണ്ടവള്ളി**. **കാക്കവള്ളി**, **മലഞ്ചാടി**, **കാലൻ വള്ളി** തുടങ്ങിയ പേരുകളിലും അറിയപ്പെടുന്നു. ശാസ്ത്രനാമം: Entada rheedii. വാൻറീഡിന്റെ ബഹുമാനാർത്ഥമാണ് ഇതിന്റെ സ്പീഷിസ് നാമം നൽകിയിരിക്കുന്നത്.

## ആവാസവും വിതരണവും

ബലിഷ്ഠമായ വള്ളികളുടെ ആലിംഗനത്തിൽ അമരുന്ന മരങ്ങൾ വളരാൻ കഴിയാതെ ക്രമേണ മരിക്കുന്നു.  ഇത് അതിവേഗം വളർന്ന് കാടിൻറെ മേൽ വിതാനത്തിലെത്തി അന്യസസ്യങ്ങൾക്കു കിട്ടേണ്ട സൂര്യപ്രകാശം അപഹരിക്കും.  ഈ കാരണങ്ങളാൽ ഇത് കാട്ടിലെ ഒരു കുറ്റവാളിയാണ്.  ഇതിൻറെ വർഗോന്മൂലനം വനവിളയ്ക്ക് നല്ലതാണ്.

## രൂപവിവരണം

കോർക്ക് പോലെ പരുപരുത്ത തൊലി കാണ്ഡങ്ങളിൽ ധാരാളം ജലം ശേഖരിച്ചു വൈക്കാറുണ്ട്.  ഇല സം_യുക്ത പത്രമാണ്.  മാർച്ചു മുതൽ മേയ് വരെയാണ് പൂക്കാലം.  പൂക്കൾക്ക് ഇളം മഞ്ഞനിറമാണ്.  ഏപ്രിലിൽ കായ് വിളഞ്ഞുതുടങ്ങും.  കായ്ക്ക് ഒരു മീറ്ററോളം നീളവും 10-12 സെ.മീ. വീതിയും കാണും.  വിത്തും പരന്നതാണ് ഇതിന് 5 സെ.മീ. വ്യാസമുണ്ടാകും.  ബീജകഞ്ചുകത്തിന് കട്ടിയുണ്ട്.  ഇരുണ്ട ചുവപ്പു നിറം.

## ഉപയോഗം

ഈ വള്ളിയുടെ ഇല ഒഴികെയുള്ള ഭാഗങ്ങളിൽ സാപോനിൻ അടങ്ങിയിട്ടുണ്ട്.  അതുകൊണ്ട് ഇതിൻറെ പത്രേതര ഭാഗങ്ങൾ ഭക്ഷണയോഗ്യമല്ല. ചിലർ വിത്തിലെ വെള്ളപ്പരിപ്പ് വെള്ളത്തിൽ കുതിർത്തതിനു ശേഷം വറുത്തുതിന്നാറുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യങ്ങൾ
വർഗ്ഗം:ഫാബേസീ
വർഗ്ഗം:കേരളത്തിലെ സസ്യജാലം
ഹാഡ്രോൺ

ക്വാർക്കുകൾ കൊണ്ട് നിർമ്മിക്കപ്പെട്ട കണങ്ങളാണ്‌ **ഹാഡ്രോണുകൾ**. പ്രോട്ടോൺ, ന്യൂട്രോൺ എന്നിവ ഹാഡ്രോണുകളാണ്‌. ഹാഡ്രോണുകൾ രണ്ടു തരമുണ്ട് : ബേറിയോണുകളും മെസോണുകളും.

ക്വാർക്കുകൾ കളർ ചാർജ്ജ് ഉള്ളവയാണെങ്കിലും ശക്തബലത്തിന്റെ പ്രത്യേകതയായ **color confinement** കാരണം ക്വാർക്കുകൾ കൊണ്ട് നിർമ്മിക്കപ്പെട്ട കണങ്ങൾക്ക് കളർ ചാർജ്ജ് ഉണ്ടാകരുത് എന്നുണ്ട്. അതിനാൽ ഹാഡ്രോണുകൾക്ക് കളർ ചാർജ്ജില്ല. ഇങ്ങനെ കളർ ചാർജ്ജില്ലാത്ത ഹാഡ്രോണുകളെ രണ്ടു രീതിയിൽ നിർമ്മിക്കാം:
# വ്യത്യസ്ത കളർ ചാർജ്ജുകളുള്ള മൂന്ന് ക്വാർക്കുകൾ ഉപയോഗിച്ച് - ഇത്തരം ഹാഡ്രോണുകളാണ്‌ ബാരിയോണുകൾ. ഉദാഹരണം : പ്രോട്ടോൺ, ന്യൂട്രോൺ
# ഒരു ക്വാർക്കും അതിന്റെ ആന്റികളർ ഉള്ള ആന്റിക്വാർക്കും ഉപയോഗിച്ച് - ഇത്തരം ഹാഡ്രോണുകളാണ്‌ മെസോണുകൾ. ഉദാഹരണം : പയോൺ

വർഗ്ഗം:കണികാഭൗതികം
ഗ്ലൂഓൺ

ശക്തബലത്തിന്റെ വാഹകരായ അടിസ്ഥാന കണങ്ങളാണു **ഗ്ലൂഓണുകൾ**. ക്വാർക്കുകൾ തമ്മിലുള്ള പ്രതിപ്രവർത്തനത്തിന്‌ കാരണക്കാരായ ഇവയാണ്‌ പ്രോട്ടോണുകളെയും ന്യൂട്രോണുകളെയും അണുകേന്ദ്രത്തിനുള്ളിൽ ബന്ധിപ്പിച്ചു നിർത്തുന്നത്.

ഗ്ലൂഓണുകൾ വെക്ടർ ഗേജ് ബോസോണുകളാണ്‌. ഫോട്ടോണുകളെപ്പോലെത്തന്നെ ഇവയുടെ സ്പിൻ 1 ആണ്‌. എന്നാൽ ഇലക്ട്രിക് ചാർജ്ജില്ലാത്തതും അതിനാൽ വിദ്യുത്കാന്തികപ്രതിപ്രവർത്തനങ്ങളിൽ സ്വയം പങ്കെടുക്കാത്തവയുമായ ഫോട്ടോണുകളിൽ നിന്ന് വ്യത്യസ്തമായി ഗ്ലൂഓണുകൾക്ക് കളർ ചാർജ്ജുണ്ട്. അതിനാൽ ശക്തബലത്തിന്റെ വാഹകരാകുന്നതിനു പുറമെ ഇവ ശക്തബലമുപയോഗിച്ച് പ്രതിപ്രവർത്തിക്കുകയും ചെയ്യുന്നു.ഗ്ലൂഒാണുകളുടെ ഈ സവിശേഷത 'ക്വോണ്ടം ക്രോമോ ഡയനാമിക്സ്' പഠനം 'ക്വോണ്ടം ഇലക്ട്രോ ഡയനാമിക്സ്' പഠനത്തെക്കാൾ പ്രയാസമുള്ളത് ആക്കുന്നു. 

ഇവ പിണ്ഡമില്ലാത്ത കണികകളാണു. ക്വോണ്ടം ക്രോമോ ഡയനാമിക്സിൽ എട്ടു തരം ഗ്ലൂഓണുകൾ ഉണ്ട്‌. അവയുടെ കളർ ചാർജിനെ അടിസ്ഥാനമാക്കിയാണ് ഈ തരം തിരിവ് നടത്തിയിട്ടുള്ളത്. 

ഗ്ലൂഓണുകളുടെ നിലനില്പിന്റെ ആദ്യ പരീക്ഷണ തെളിവുകൾ ലഭിച്ചത് ഹാബർഗറിൽ നടന്ന പ്ലുടോ പരീക്ഷണ ശ്രിംഖലയിലാണ്. 

## അവലംബം


വർഗ്ഗം:കണികാഭൗതികം
മ്യൂഓൺ

ഋണചാർജ്ജും സ്പിൻ 1/2 ഉം ഉള്ള, ഇലക്ട്രോണിനു സമാനമായ, ഒരു അടിസ്ഥാനകണമാണ്‌ **മ്യൂഓൺ**. ഒരു ലെപ്റ്റോൺ ആണിത്. ന്യൂട്രോൺ കഴിഞ്ഞാൽ ഏറ്റവും കൂടിയ ജീവകാലമുള്ള (2.2 µs) കണമാണിത്. മ്യൂഓണിന്റെ അതേ പിണ്ഡവും എന്നാൽ ധനചാർജ്ജും -1/2 സ്പിനും ഉള്ള പ്രതികണം ആന്റിമ്യൂഓൺ എന്നറിയപ്പെടുന്നു.

## ചരിത്രം

1936-ൽ കാൾ ഡി. ആൻഡേഴ്സണാണ്‌ മ്യൂഓണുകളെ ആദ്യമായി കണ്ടെത്തിയത്. കോസ്മിക് രശ്മികളിലെ ചില കണങ്ങൾ കാന്തികമണ്ഡലത്തിലൂടെ കടത്തിവിടുമ്പോൾ അതുവരെ കണ്ടെത്തിയ ഇലക്ട്രോൺ, പ്രോട്ടോൺ മുതലായ കണങ്ങളിൽ നിന്ന് ഭിന്നസ്വഭാവം കാണിക്കുന്നു എന്ന് അദ്ദേഹം കണ്ടെത്തി. ഋണചാർജ്ജുള്ള ഇവയ്ക്ക് ഇലക്ട്രോണിന്റെ അതേ ചാർജ്ജാണെന്ന് അദ്ദേഹം കരുതിയതിനാൽ ഇവയുടെ പിണ്ഡം ഇലക്ട്രോണിന്റെയും പ്രോട്ടോണിന്റെയും പിണ്ഡങ്ങളുടെ ഇടയിലാണെന്നു വന്നു.

മ്യൂ മെസോൺ എന്നാണ്‌ ഇത് ആദ്യകാലത്ത് വിളിക്കപ്പെട്ടിരുന്നത്. എന്നാൽ മറ്റ് മെസോണുകളിൽ നിന്ന് വ്യത്യസ്തമായ സ്വഭാവം കാണിക്കുന്ന ലെപ്റ്റോണുകളായ ഇവ ഇന്ന് മെസോണുകളിൽ എണ്ണപ്പെടുന്നില്ല.

## അവലംബം


വർഗ്ഗം:കണികാഭൗതികം